عاشقی ڕاستگۆ, بەشی ٤٤ ,گرنگترین ئەرک – fgulen\nعاشقی ڕاستگۆ, بەشی ٤٤ ,گرنگترین ئەرک\nکەسێک کەوا خۆی تەرخان کردبێت، هەموو دونیا بە تەنیا ڕۆژێکی خۆی نافرۆشێت. گەر سوڵتانیەتی هەموو دونیا لەسەر سینییەکی ئاڵتون بە دیاری پێشکەش بکرێت، دەستبەجێ ئەو سینیە بە زەویدا دەماڵێت. هێندەی یەک دەنکە جۆ گرنگی بە خۆی نادات. بۆ ئەوەی کەس بە بوونی ئەوەوە گیر نەخوات و توشی دوودڵی نەبێت، ڕێگەی ئەوە هەڵدەبژێرێت چەشنی باڵندەی هوما ، لە ڕوانگەی سێبەرەکەیەوە بوونی هەبێت.\nمامۆستا لە وەقفی TÜSİAV خەڵاتی لێبوردەیی وەرگرت(١٨ ی نیسانی ١٩٩٦)\nوەقفی پیاوانی کار و پیشەوەران(TÜSİAV)، لە یەکەم مەراسیمی “پیاوانی ساڵ”، کەوا بە کەسایەتی و دامەزراوەکان دەبەخشرا، لە مەراسیمێکی گەورەدا، خەڵاتی لێبوردەیی پێشکەش بە مامۆستا کرد.\nسەردانی ئایدن مەندەرەس لە ئەمەریکا( ١ ی تەموزی ١٩٩٦)\nئایدن مەندەرەس کەوا لە ڕووداوێکی هاتوچۆدا توشی ئیفلیجی بوو، لە ڕێکەوتی ١ ی تەموزی ١٩٩٦، لەو کاتەی لە نەخۆشخانەیەکی ئەمەریکا چارەسەری پزیشکی وەردەگرت، لەلایەن مامۆستاوە سەردانی کرا.\nمامۆستا لە ساڵی ١٩٩٦، لە نیوجێرسی کەوا دراوسێی نیویۆرکە، لە ماڵی پیاوێکی کاردا میوان بوو. ئەو شوێنەی مامۆستای لێ دەمایەوە، تەلارێکی تەژانی سەر ڕوباری هۆدسۆن بوو، کەوا هەریەک لە نیویۆرک و نیوجێرسی لەیەک جیا دەکاتەوە.\nڕووناکی هەریەک لە دوو تاوەرە بازرگانیەکەی نیویۆرک و تەلارە تەژانەکانی نیویۆرک، لەسەر ئاوی ڕووبارەکە ڕەنگیان دابوویەوە و، دیمەنێکی قەشەنگیان دروست کردبوو. مامۆستا دوای ئەوەی ماوەیەک سەرنج لە جوانی ئەو دیمەنە دەدات، ئاوڕ لە کەسێکی نزیک لە خۆی دەداتەوە و دەڵێت” باسکردنی حەقیقەتی ئیمان بۆ دوو کەسی خەڵکی گوندەکەم، بەم جوانیەی لێرە هەیە ناگۆڕمەوە”.\nبە گوێرەی هزری مامۆستا، هیچ شتێک لەسەر ڕووی زەوی، هێندەی خزمەتکردنی مرۆڤەکان گرنگی نەبوو. واتە باسکردنی الله بۆ مرۆڤەکان لەمڕۆدا، بە نیسبەت مامۆستاوە لەوە گرنگتر بوو هەزار جار فەتحی ئیستەنبول بکەیتەوە. بەرزکردنەوەی ناوی الله، پێش هەموو شتێک قەرزی بەندایەتیە بەرامبەر ئەفرێنەری بوون و، هەروەها ئەرکی خزمەتە بەرامبەر ئەفرێندراوەکانی. هەرکاتێک لە مامۆستایان دەپرسی، پڕۆژەی ئێوە بۆ ٥٠-١٠٠ ساڵی داهاتوو چیە؟ لە وەڵامدا دەیوت” بەدەستهێنانی ڕەزامەندی الله و بەرزکردنەوەی ناوی ئەو. جگە لەوە هیچ شتێکی تر”.\nوەک چۆن مرۆڤەکان لە پێناو ئەوەی تەمەنێکی ٧٠ ساڵی ژیانیان بە ئاسودەیی ببەنە سەر، ١٥ ساڵ خەریکی خوێندن دەبن، مسۆگەرترین ڕێگەش بۆ بەدەستهێنانی ژیانێکی ئەبەدی کەوا تەواوی ژمارەکانی نێوان دوو جەمسەری گۆی زەوی ناتوانێت گوزارشتی لێبکات، بریتیە لە گەیاندنی الله بە مرۆڤەکانی تر. واتە بریتی نیە لەوەی گەمەی گەورە ئەنجام بدەیت و ببیتە خاوەنی دەسەڵات، تەنیا ئەم ڕێگەیە هەیە. بە دەربڕینێکی تر، یاری گەورە بریتیە لەوەی” بچیتە ناو دڵەکان، باسی الله بۆ هەموو مرۆڤەکان بکەیت، پەیامی الله یان پێبگیەنیت”. هیچ کارێک هێندەی بانگهێشتکردنی مرۆڤەکان بۆ ئاکاری چاک و دوورخستنەوەی لە کاری خراپ، پیرۆز و بە نرخ نیە. ناساندنی الله بە تاقە مرۆڤێک، لە هەرچی خۆر بەسەریدا هەڵدێت و ئاوا دەبێت، خێری زیاترە. هەر لەبەر ئەمەشە الله تەواوی پێغەمبەرانی سەر ڕووی زەوی بۆ ئەم مەبەستە ناردووە. بە درێژایی مێژوو، الله هیچ پێغەمبەرێکی وەک ” پێغەمبەری تەکنەلۆژی”، “پێغەمبەری زانست”، “پێغەمبەری رۆنەسانس” نەناردووە.\nگەر لەلایەن الله وە لە خزمەتێکی گەورەی وەک بەرزکردنەوەی ناوی الله بەکاربهێنرێیت، ئەمە خۆی لە خۆیدا گەورەترین دیارییە. چونکە سەرچاوەی خۆشبەختی دونیا و ئاخیرەت هەر بەرزکردنەوەی ناوی الله یە. گەر بووبێتینە جێدەرکەوتی ئەم بەکارهێنانەی الله، گەڕان بە دوای شتێکی تردا و، چاوەڕوانی شتێکی دونیایی، هەم نابەجێیە هەم بێ ڕێزییە بەرامبەر الله. تەنانەت لەم بابەتەدا، چاوەڕوانی بەرزبوونەوە لە پلە مەعنەویەکاندا نابێت بە ئامانج بگیرێت. چونکە بوونە تاکێکی ئەم کارە، زۆر لە هەوڵی ئەوەی ببیتە وەلی خودا، بە نرخترە. بەرزکردنەوەی ناوی الله، ئەرکێکی وەها بە نرخە، دەتوانیت لەگەڵ بەهەشتدا بیگۆڕیتەوە. هەرکەسێک کەوا بە دوای ئەم ئەرکەوە بێت، ئەو ساتەی کەوا ئیمان بە کەسێک دەناسێنێت، تەنانەت گەر ئەو ساتە هەر هەشت دەگاکەی بەهەشتی بۆ بکرێتەوە و بڵێن ” فەرموو وەرە ژوورەوە”، پێویستە بڵێت” کەمێک بوەستن، با ئەم ئەرکەی خۆم تەواو بکەم”.\nمامۆستا لە ساڵانی ١٩٩٦ و ١٩٩٧، لە ئیستەنبولدا ڕۆژانێکی سەختی بەسەر دەبرد. مامۆستا لە ڕێگەی ئەنجامدانی قەستەرەوە، ئەوەیان پێڕاگەیاند کەوا هەندێک لە دەمارەکانی دڵی گیراوە، هەربۆیە زۆر جار لە کاتی هەناسەدانیشدا توشی ناڕەحەتی دەبوو، هەندێک جار نزیک دەبوویەوە لەوەی ببورێتەوە. ڕۆژێکیان یەکێک لە هاوڕێکانی، بە ئامانجی ئەوەی هەوایەکی پاک هەڵبمژێت، داوای ئەوەی لێکرد، لە گەروی ئاوی ئیستەنبول، پێکەوە پیاسەیەک بکەن. مامۆستاش لەو کاتەدا پێیدەڵێت” بۆ لەوێ خزمەتێک هەیە هەتا ئەنجامی بدەین؟”\nمامۆستا کەوا هەمیشە دەڵێت” من دەمەوێت لە کاتی ئەنجامدانی خزمەت بمرم”، کاتێک پێناسەی ئەو مرۆڤانە دەکات کەوا لەسەر ڕێگەی بەرزکردنەوەی ناوی الله دەڕۆن، زاراوەی” ڕۆحە خۆتەرخانکەرەکان” بەکاردەهێنێت. لە دونیای هزری مامۆستادا، “رۆحی خۆتەرخانکەر” چەشنی کەسێکی وەک تۆماسۆ کاپانێلایە، کەوا نوسەری کتێبی “وڵاتی خۆرە” و، لە زیندانەکانی ئیسپانیا ٢٧ ساڵی پڕ ناسۆری بەسەربردووە، بەڵام بە ئارەقی دەستەکانی ئاسنی ژووری زیندانی ڕزاندووە و هێندەی یەک گەردیلەش سازشی لەسەر بنەماکانی نەکردووە. هەر ئەم هێزەیە کەوا کانپێلای بەرەو داهاتوو گواستۆتەوە. هەروەها میکالێنگێلۆ لە کاتی دروستکردنی پەیکەرێکدا هێندە خۆی بە کارەکەی دەدات، دوای ئەوەی کارەکەی تەواو دەبێت و دەیەوێت جزمەکانی پێی داکەنێت، پێستی پێیەکانی لەگەڵ داکەندنی پێڵاوەکەیدا دادەماڵدرێت. هەربۆیە ڕۆحی خۆتەرخانکەر، پێویستە بەم ڕادەیە خۆی وابەستەی ئامانجەکەی بکات. چونکە ئەوانەی مێژوو دەنوسن بیر لە شتی بچوک ناکەنەوە و، لە دەفتەری ئەواندا شتێک بە ناوی “نابێت” بوونی نیە.\nمرۆڤێک گەر خوازیاری ئەوە بێت شەرەفی خۆی زیاتر بکات، پێویستە خزمەتی مرۆڤەکان بکات کەوا وەک بە شەرەفترینی بوونەوەران ئەفرێندراوە. ئەو کەسەی خزمەتی ئیمان و مرۆڤایەتی دەکات، ژیانی فانی دونیای ئەبەدی کردووە و، خۆشبەختی ئەبەدی بەدەستهێناوە. خۆشەویسترین بەندە لەلای الله، ئەو کەسەیە کەوا ئیمانی بەو هێناوە و خزمەتی مرۆڤەکانیش دەکات. ئەوەی لەمڕۆدا مرۆڤایەتی پێویستی پێیەتی، بیرکردنەوەی فەلسەفی سەرسوڕهێنەر و هێزی دەراسا نیە، بەڵکو ئەو ڕۆحە خۆتەرخانکەرانەیە کەوا جارێکی تر زەردەخەنە دەخەنە سەر ڕوخساری گۆی زەوی.\nڕۆحی خۆتەرخانکەر ئەو کەسەیە، ماوەی ٦ مانگ بە دەوری کورەیەکی پۆڵایندا دەسوڕێتەوە کە پێی وایە هەنگوینی تێدایە و بە دوای کونێکدا دەگەڕێت، خۆ گەر کونێکی بۆ نەدۆزرایەوە، چەشنی ئەو مێرولەیەیە کە تف بەسەر پۆڵاکەدا دەکات هەتا لەو ڕێگەیەوە ژەنگی پێهەڵبهێنێت و لەم ڕێگەیەوە کونی بکات. ئەو نابێت دابنیشێت و مرواری خەیاڵاتەکانی بهۆنێتەوە. هێندەی ئەوەی کاتی کاری بکاتە ١٨ کاتژمێر، خەریکی کاری خۆی دەبێت، کاتێک لەم دونیاش کارەکانی تەواو دەبێت، بە دوای ئەوەدا دەگەڕێت بچێتە سەر هەسارەکانی تری گەردون و لەوێش کاری خۆی بکات.\nڕۆژێکیان مامۆستا لەگەڵ هەندێک کەسدا نانی دەخوارد، نەجدەت بەشەرانی هاوڕێشی لە نێویاندا بوونی هەبوو. بەشاران وتی” مامۆستا تێر خواردنی نیە”. مامۆستاش وتی” مەبەستت چیە؟ من نەخۆشی شەکرەم هەیە. کەی منت بینیوە کەوا زۆر بخۆم؟”. بەشاران لە وەڵامدا وتی” لە خزمەت تێر ناخۆیت”. وەڵامی مامۆستاش ” بەڵێ، من لە خزمەت تێر ناخۆم، تەنانەت گەر ڕۆژێک تۆ بچیتە سەر مەریخ و باسی الله بکەیت، دیسان تێرناخۆم”.\nکەسێک کەوا خۆی تەرخان کردبێت، هەموو دونیا بە تەنیا ڕۆژێکی خۆی نافرۆشێت. گەر سوڵتانیەتی هەموو دونیا لەسەر سینییەکی ئاڵتون بە دیاری پێشکەش بکرێت، دەستبەجێ ئەو سینیە بە زەویدا دەماڵێت. هێندەی یەک دەنکە جۆ گرنگی بە خۆی نادات. بۆ ئەوەی کەس بە بوونی ئەوەوە گیر نەخوات و توشی دوودڵی نەبێت، ڕێگەی ئەوە هەڵدەبژێرێت چەشنی باڵندەی هوما ، لە ڕوانگەی سێبەرەکەیەوە بوونی هەبێت. لە خاڵێکدا ناوەستێت کەوا ببینرێت، ناوی خۆی بۆ بۆ بەدەستهێنانی دەستکەوت نانوسێت. چێژی ژیانی لە پێناو چێژی ژیاندندا بەجێهێشتووە. ئەو کەسێکە تێزابی بەسەر سەرچاوەکانی چێژی خۆیدا کردووە و وشکی کردۆتەوە. خۆی لە خوار هەموو کەسێکەوە و، هەموو کەسێکیش لە سەروی خۆیەوە دەبینێت. کەسانی تر بەسەر خۆیدا پێش دەخات. کەسی خۆتەرخانکەر، واتە ئەو کەسەی عاشقی بەرزکردنەوەی ناوی الله یە، زۆر لە ئەمەل و شەڕی سیاسی دوورە. چونکە خزمەتکردن بە دین لە پێناو ڕەزامەندی الله، چاوەڕوانی دەستکەوتی ماددی بوونی نیە. تەنیا لە چاوەڕوانی شتێکدا دەبن، تەنیا دەشێت هەڵپە بۆ شتێک بکەن، ئەویش ڕەزامەندی الله یە…\nبەشداری لە مەراسیمی کردنەوەی بانکی ئاسیا کرد(١٩٩٦)\nبانکی ئاسیا کەوا شەشهەمین بانکی کەرتی تایبەتی تورکیا بوو، لە ڕێکەوتی ٢٤ ی تشرینی یەکەمی ١٩٩٦، کرایەوە. هەریەک لە مامۆستا م.فەتحولڵا گولەن و تانسو چیلەر سەرۆک وەزیرانی تورکیا، بەشدارییان لە مەراسیمی کردنەوەی بانکی ئاسیا کرد. چیلەر دوای ئەوەی خۆشحاڵی خۆی لە بەشداریکردن لە مەراسیمەکە دەربڕی وتی” دەسخۆشی لە مامۆستا م.فەتحوڵڵا گولەن دەکەم، کە ئاسۆی ئەو بووە هۆی کردنەوەی دامەزراوەیەکی هەتا دوا ڕادە گرنگی لەم شێوەیە”.\nکۆلیژی سەرهات ئێدیرنە(١٩٩٦)\nمامۆستا و حاجی کەمال ئێریمەز، لە ڕێکەوتی ٢٦ ی تشرینی یەکەمی ١٩٩٦، پێکەوە لە ئێدیرنە بەردی بناغەی کۆلیژی سەرهاتیان دانا. چەشنی دامەزراندنی کۆلیژی سەرهات لە شاری ڤان، ئەوەی دەستی باڵای لە دامەزراندنی هەمان کۆلیژ هەبوو لە شاری ئیدیرنە، هەر کەمال ئێریمەز بوو. هەروەها خەرجی دروستکردنی کۆلیژەکە، بڕێکی زۆر گرنگی لەلایەن پیاوێکی کاری ئیستەنبولەوە دابین کرابوو.\nهەر هەنگاوێک کەوا لە پێناو خزمەتی مرۆڤایەتی هەڵدەگیرا، زۆر گرنگ بوو. بە تایبەت دۆزینەوەی چارەیەک بۆ ئەنارشیزم، کە لەمڕۆدا وەک شێرپەنجەیەکی کوشندە بۆ مرۆڤایەتی لێهاتووە.\nئامێزکردنەوەی مامۆستا بۆ تەواوی مرۆڤایەتی لە پێناو بەرەنگاربوونەوەی ئەم ڤایرۆسە، قێزکردنەوەی لە کوفر و زوڵم و گومڕایی، ڕاگەیاندنی جەنگ لە دژی جەهالەت لە هەموو شوێنێکی دونیا، هەروەها ئەو وەفا و جوامێریەی لەم پێناوەدا پشانیدا بە ڕادەیەک کەوا ژیانی خۆیی بە سوک گرت، لەمڕۆدا لەبەرچاوی هەموو کەسێکی دونیایە.\nلە سەردەمێکی پڕ گێژاو، تاریکی و ناڕەحەتی لەم شێوەیەی دونیای ئەمڕۆماندا، مامۆستا لە ڕێگەی شاکارەکانیەوە کەوا بۆنی ئیمان و هیوایان لێبەرز دەبێتەوە، چەشنی ئەوەی ڕێگاکانی چوونە سەر ئاوی خزر پشانی مرۆڤایەتی بدات وەهایە، کەوا لە ئێستادا توشی هەژانی یەک لە دوا یەک بووە.\nئەگەرچی لە وڵاتەکەی خۆیدا کۆمەڵێک کەس و ئەو مێگەلەی بێ بیرکردنەوە دوایان کەوتوون، مامۆستا و هاوسۆزانی خزمەت وەک تاوانبار پشان دەدەن، بەڵام تەواوی دونیا بەهای ئەوان دەزانێت.\nگۆڤاری تایمی ئەمەریکی، لە ڕێکەوتی ١٨ ی نیسانی ٢٠١٣، ناوی مامۆستای لە لیستی ئەو سەد ناوەدا بڵاو کردەوە، کە لە دونیادا زۆرترین کاریگەرییان لەسەر مرۆڤایەتی هەیە. لەم لیستەدا کەوا کەسایەتیەکانی بواری سیاسەت، هونەر، کار و دونیای فکر بوونیان هەیە، ئاماژەی بەوەدا دەدا، کە مامۆستا م.فەتحوللا گولەن، سەرنجترین ڕابەری دینیە لەسەر ئاستی دونیا.\nبە گوێرەی تێروانینی مامۆستا، ئەو سەرکەوتنانەی خوێندکارەکانی خوێندنگەکانی خزمەت لە ئۆڵمپیاتە زانستیەکاندا بەدەستیان هێنابوو، بۆ ئەوەی وەک کارێکی بەردەوامی لێبێت، هێندەی ئەوە بکرێتە بەشێک لە پڕۆگرامی دەوڵەت، بەلایەوە گرنگ بوو.\nوەک منداڵانی وڵاتێک کەوا باجێکی قورسی دواکەوتنیان لە سەردەمی پیشەسازی دابوو،گەر لە ئێستادا لە بۆشایەکانی ئاسمان شارگەلێک دروست بکرێن، ئەوا پێویستە مرۆڤەکانی ئێمە ئەم کارە ئەنجام بدەن. بەڵام ئەنجامدانی ئەم کارە بە گەلێک کەوا تێڕوانینی “پیاوی زانا لە ئێمە دروست نابێت” هەتا سەر کرۆمۆزۆمەکانمان نەخشی خۆی دانابوو، کارێکی هەروا ئاسان نەبوو. ئەو سەرکەوتنەی ڕۆژئاوا لەم بابەتەدا بەدەستی هێنابوو، هەروەها ئەو فشارە دەرونی و هەستی پلیشانەوەیەی لەلامان دروستی کردبوو، بەرەو گرێی دەرونی خۆ بەکەم زانین پاڵی پێوە نابووین.\nبەشداری لە کردنەوەی کۆلیژی فاتیح(١٩٩٦)\nکەمپی زانکۆ فاتیح، لە ناوچەی بەیلیک دوزوی ئیستەنبول، لە ڕێکەوتی ٨ ی تشرینی دووهەمی ١٩٩٦، لەلایەن سولەیمان دەمیرەلی سەرۆک کۆماری تورکیا، لە مەراسیمێکی گەورەدا کرایەوە. ئاڵپاسلان تورکەش و ڕەزائاکچاڵی و زۆرێک لە پیاوانی کاری و سیاسەتمەدرانی تورکیا، بەشدارییان لە مەراسیمەکەدا کرد. مامۆستا لە نزیکەوە چاوی بە هەریەک لە سەرۆک کۆمار و تەواوی بەشداربووان کەوت. ئێوارەی ئەو ڕۆژەی ئەم مەراسیمەی تێدا ئەنجامدرا، مامۆستا لە ئێوارەخوانێکدا لەگەڵ کۆمەڵێک لە نوسەرانی تورکیا کۆبوونەوەیەکی ئەنجامدا. یەکێک لە بەشداربووانی ئەم ئێوارە خوانە، ڕۆژنامەنوسێکی چەپڕەوی ساڵانی ١٩٧٠ بوو. ڕۆژنامەنوسەکە بە مامۆستا وت” گەر ئەمڕۆ دەنیز گێچمیش لە ژیاندا بووایە، جیاواز لە ئێمە بیری نەدەکردەوە و لەم ئێوارە خوانەدا بەشداری دەکرد”. هەروەها ڕۆژنامەنوسەکە کاتێک باسی چەپرەوانەی ساڵانی ١٩٧٠ کرد وتی” زۆر مارکسی وەک من گومانی ئەوەمان دەبرد مارکسیزم کلیلی دروستکردنی بەهەشتە لەسەر ڕووی زەوی. پێمان وەهابوو هاوکێشەی “دین تلیاکی گەلانە” دەتوانێت هەموو بابەتەکان ڕوون بکاتەوە”. ئەم ڕۆژنامەنوسە کۆمۆنیستە لە ساڵی ١٩٩٦ هاتبوویە سەر ئەو بیروڕایەی” دین تلیاکی گەلان نیە، گەر دین شتێکی کۆمەڵگا بێت، ئەوا خەرجی کۆمەڵگایە”.\nیەکێک لە نوسەرەکانی ڕۆژنامەی حوڕیەت، لە ڕێکەوتی ٢٧ ی کانونی دووهەمی ١٩٩٧ دوای ئەوەی لە ئێوارە خوانێکی مانگی ڕەمەزاندا لەگەڵ مامۆستا دادەنێشێت، دەنوسێت” خۆیشم وەک کەسێک کەوا هەمیشە چاوی تەڕە، ئێستا زۆر باش لەوە تێدەگەم کە جەنابی مامۆستا بۆ هەمیشە دەگری. لەوە دەچێت داهاتووی وڵاتەکەمان کە لە دوو وشەی ئەفسوناوی (لێبوردەیی، ئاشتی) گیری خواردووە، لە ڕشتەی فرمێسکەکانی ئەودا بکرێنەوە. لایەنی کەم گریان چڕترین شێوازی بیرکردنەوەیە. ئەوەی لێرەدا گرنگە، بریتیە لەوەی ئیسلامێکی ئاقڵ بەرامبەر بێ ئەقڵی ڕاپەڕیوە”.\nمامۆستا هەتا ساڵی ١٩٩٩، بە شێوەیەکی زۆر چڕ پێشوازی لە میوانەکانی دونیایی هونەر و مێدیا دەکرد. لە میانەی ئەم سەردانانەدا تەواوی قەڵەم بەدەستە ناودارەکانی دونیای ڕاگەیاندنی تورکیا بوونی هەبوو. یەکێک لە نوسەرەکانی ڕۆژنامەی میلیەت، لە میانەی یەکێک لەو سەردانانەدا لە مامۆستای پرسی:\n” لە دوای ئەم جۆرە چالاکیانەتان، ئایا بیر لە چوونە ناو سیاسەت دەکەنەوە؟” مامۆستاش لە وەڵامدا وتی:\nسیاسەت تەنانەت بە خەیاڵیشمدا نەهاتووە و، لە کاتی خەویشدا خەوم پێوە نەدیوە. من تەنیا چاوم لە ڕەزامەندی الله بڕیوە”.\nسیاسەت کارێک نەبوو بە گوێرەی مامۆستا بێت. چونکە پێی وەهابوو دەرچوونی تورکیا لەو حاڵەی تێیکەوتووە، تەنیا بە جۆرە تێڕوانینێکی سەرو سیاسەت مومکینە، کە ئامێزی بۆ تەواوی تاکەکانی کۆمەڵگا بکاتەوە.\nبونیادنانی کۆمەڵگایەکی تەندروست\nلە سالی ١٩٩٧ یەکێک لەو کەسایەتیە دیارانەی کۆمەڵگا کەوا لەلایەن وەقفی ڕۆژنامەنوسان و نوسەرانەوە خەڵاتی لێبوردەیی پێدرا پەریهان سەڤاش بوو. هەندێک کەس پرسیاری ئەوەیان دەکرد کە ئاخۆ پێدانی ئەم خەڵاتە بە سەڤاش چی واتایەکی هەیە و، هەندێکیش بە کارێکی بێ سوود ناویان دەبرد. بەڵام پەریهان سەڤاش لە چاوی مامۆستادا لایەنێکی گرنگی هەبوو کە ببووە جێگەی بایەخی. مێردی ناوبراو بە ناوی یڵماز زەفەر لە کارەساتێکی هاتوچۆدا ئیفلیج دەبێت و، ئەویش بۆ ماوەیەکی دوور و درێژ وەک هاوسەرێکی ڕاستگۆ چاودێری کردبوو.\nمامۆستا بەم شێوەیە باسی دەکرد:\nبیر لەوە بکەنەوە کەسانێک هەن پرسیاری ئەوە دەکەن کە بۆچی ئەم خەڵاتە بە یەکێک لە خانمانی یەشیل جام(سینەمای تورکی) بەخشراوە. لە نەریتی گشتی ئێمەدا، ئەو هەستی وەفایەی خانمان بەرامبەر هاوسەرەکەیان هەیانە، بە ناوی بەردەوامی ژیانی خێزانەوە، کارکردێکی زۆر گرنگە. ئەو خانمەی کەوا لەم بابەتەدا باسی لێوە دەکرێت، یەکێکە لەوانەی بەردەوامی بەم نەریتە داوە، هاوسەرەکەی کەوا نەخۆش دەکەوێت و لە جێگەدا دەکەوێت، ماوەی دوو ساڵ بەوپەڕی وەفاوە چاودێری دەکات، خۆی ئاگای لێبووە و لەم بابەتدا نمونەیەکی درەوشاوەی پێشکەش کردووە. خودا دەزانێت، بەڵام کردارێکی لەو شێوەیە بە نیسبەت مرۆڤێکی ئیماندارەوە، بەسە بۆ ئەوەی بیباتە بەهەشتەوە. هەربۆیە خانمێک کەوا بەرامبەر هاوسەرەکەی بەم ڕادەیە ڕاستگۆ و بە وەفا بێت، نەک ئەوەی خەڵاتێکی پێبدرێت کارێکی زیادە نیە، بەڵکو هەموو دونیاشی پێبدرێت هەر بە زیادە ئەژمار ناکرێت”.\nبە گوێرەی تێڕوانینی مامۆستا، دروستکردنی کۆمەڵگایەک کەوا لە مرۆڤگەلێکی خاوەن فەزیڵەت پێکهاتبێت، هەوڵ و کۆششی بە درێژایی تەمەنی دوو نەوە یان سیانی دەوێت. دین بە ناوی کۆمەڵگایەک کەوا لەم جۆرە مرۆڤانە پێکهاتبێت، دینامیکێکی وەها گرنگە کەوا شوێنەکەی بە هیچ شتێکی تر پڕ ناکرێتەوە. چونکە مرۆڤەکانی ئەمڕۆ، دەتوانن لە ڕێگەی زیرەکی خۆیانەوە ٪٦٠-٧٠ یاساکانی ئەمڕۆ تێپەڕێنن. تەنیا شتێک ئەوان بوەستێنێت، بریتیە لەوەی خاوەن ژیانێکی فەزیڵەتدارانە بن. ئەوەی تورکیاش پێویستی پێیەتی، بریتیە لەوەی کۆمەڵگا سەرلەنوێ بەم شێوەیە بونیاد بنرێتەوە.\nبۆ بونیادنانی کۆمەڵگایەکی لەو شێوەیەش، منداڵان لەو ساتەی لە بێشکەدان پێویستە بە سرودەکانی “رۆحی خۆتەرخانکەری” گەورە بکرێن و، تەنانەت گەر بە مەبەستی نواندنیش بێت، لەسەر درۆ ڕایاننەهێنین. چونکە پەروەردەی نەستی مرۆڤەکان، هەتا تەمەنی ١٥ ساڵی دەخایەنێت. مامۆستا هەمیشە ئاماژە بەوە دەکات کە دایکان و باوکان، پێویستە هێندەی ئەوەی بتوانن منداڵەکانی خۆیان بە جوانی پەروەردە بکەن، زانستی دەرونی و پەروەردەی منداڵ فێر ببن و، هەر بۆیە بەم شێوەیە باسی پڕۆگرامێکی تەلەڤیزیۆنی دەکات کەوا سەیری کردووە:\nلە تەلەڤیزۆن سەیری سرودی ئاینی “کچێکی هەتیو”م کرد. کچەکە دەڵێت” ئەی ئەو دەستە موبارەکەی دەستت بەسەری کچێکی هەتیودا هێنا، منیش کچێکی هەتیوم، وەرە و دەستت بەسەری منیشدا بهێنە”. لەم کاتەشدا فرمێسک بە چاوەکانیدا دێتە خوارەوە. وەک هەموو کەسێکی خاوەن ویژدان، منیش لەو کاتەدا هەستم زۆر بزوا، خۆم وەک یەکێک لەو منداڵە هەتیوانە هەست پێکرد و دەستم بە گریان کرد. بەڵام لە پڕێکدا تێبینیەک چەشنی تەمێک بەسەر هزرمەوە نیشتەوە و ڕایچڵەکاندم. وتم باشە گەر ئەو کچە شیرینەی ئەم سرودە دەڵێت، گەر خۆی هەتیو نەبێت، ئایا ئەمە نابێتە درۆپێکردن بەو منداڵە لەو تەمەنەدا؟ کەسانێک کەوا دەزانن ئەم کچە هەتیو نیە و، ئەم سرودەی پێدەڵێن و دواتر چەپڵەشی بۆ لێدەدەن، ئایا ئەمە وەک تەڵقینی درۆکردن نیە بە نیسبەت ئەو منداڵەوە؟ ئایا ئەم منداڵە هەر لەو تەمەنەوە لەسەر درۆکردن ڕاناهێنێت؟”\nبە گوێرەی تێڕوانینی مامۆستا، کۆمەڵگایەکی خاوەن فەزیڵەتی لەو شێوەیە، مرۆڤەکانی لە جیاتی ئەوەی “موسوڵمانی تۆخی وەرزی” بن، “موسوڵمانی بەردەوامی ڕێک و ڕاستن”. بۆ نمونە مرۆڤێک کەوا بانگەشەی ئەوە بکات فەرمانەکانی دین جێبەجێ دەکات، ناتوانێت ئاو و کارەبای قاچاغ بەکاربهێنێت. چونکە لە پارەی ئەو ئاو و کارەبایەدا، مافی ٧٠ ملیۆن هاوڵاتی تورکیا بوونی هەیە. هەربۆیە ئەو کەسەی بە شێوەیەکی قاچاغ ئاو و کارەبا بەکاردەهێنێت، پێویستە داوای گەردن ئازادی لە یەکە بە یەکەی ئەو ٧٠ ملیۆن کەسە بکات. بە پێچەوانەوە لە بەرپرسیارێتی ئەو کارەی ئەنجامیداوە ڕزگاری نابێت.\nئەگەر شارەزایان بڵێن” هەر شۆفێرێک لەسەر ئەم ڕێگایە لە سەروی خێرایی ٩٠ کیلۆمەترەوە کۆنتڕۆڵی خۆی لە دەست دەدات”، هەربۆیە ئەو کەسەی بە خێرایی ١٥٠ کیلۆمەتر لێدەخوڕێت و بەو هۆیەوە توشی کارەساتی هاتوچۆ دەبێت، هەر مردنێک کەوا لەو کارەساتە دەکەوێتەوە، دەشێت وەک هەوڵدان بۆ خۆکوشتن و کوشتنی بە ئەنقەست، لە ڕۆژی مەحشەردا بێتەوە بەردەمی.\nمامۆستا ڕۆژێکیان لەگەڵ هاوڕێیەکی بە ناوی سەعدەدین بەشار، لە ئۆتۆمبیلێکدا پێکەوە بەرەو شوێنێک دەڕۆشن، دوای ئەوەی بەشار ئاگای لە منداڵێک نابێت کەوا دێتە بەردەمی ئۆتۆمبیلەکەیی و، گوێکانی منداڵەکە کەمێک بریندار دەبێت، مامۆستا ئامۆژگاری هاوڕێکەی دەکات بۆ ماوەیەک ئۆتۆمبیل بەکارنەهێنێت، لە دوای ئەم ڕووداوە، ماوەی ٢ ساڵی ڕێک، ئۆتۆمبیلی بەکارنەهێنا.\nبە گوێرەی تێڕوانینی مامۆستا، بونیادنانی کۆمەڵگایەکی تەندروستی لەو شێوەیە، پێویستە بەها دینی و زانستیەکان شان بە شانی یەکتر بن. چونکە پەروەردەیەک کەوا بایەخ بە دین نەدات بێ ئیمانی دروست دەکات و، کەموکورتیش لە پەروەردەی زانستی، دەمارگیری(فەناتیزم) دروست دەکات. پەروەردە و زانستێک کەوا لە پەیامی ئیلاهی بێبەش بێت، کاتێک خۆی دەکاتە دەمڕاستی ئایدۆلۆژیایەکی دیاریکراو، وەک دێوەزمیەکەی لێدێت کە ڕێگەی بە ڕاستی و حەقیقەتەکان دەگرێت. تەنانەت گەر دینێکی ئاسمانیش دەستی هزرکی دەمارگیری بکەوێت، وەک سەرچاوەی هەستەکانی ڕق و کینە و تۆڵەسەندنەوەی لێدێت. بلیمەتێکی دونیای زانستی وەک ئەلبێرت ئەنیشتاینیش دەڵێت:\nدینی بێ زانست شەل، زانستی بێ دینیش کوێرە…\nکاتێک زانست لە دین دادەبڕێت، وەک چەکێکی بکوژی لێدێت. هەروەها دینیش، گەر لە ئەقڵ و ژیان و زانست داببڕێت، وەک دەزگایەکی دەمارگیری لێدێت کە لە نیوان مرۆڤەکان و گەلاندا دیوار دروست دەکات. ئەگەر کەسانێک هەستن بەوەی دەزگایەکی پەروەردەیی کە پێویستە لانکەی زانست بێت، وەک ڤیلای خۆیان بەکاربهێنن، ئیدی ئەم شوێنە وەک پێشانگای ئایدۆلۆژیایەکی دیاریکراوی لێدێت، یان وەک مەیدانی خۆپشاندانی ئەو ئایدۆلۆژیایەی لێدێت. هەروەها تێڕوانینێکی دینی وەک ئەوەی لە دەرەوەی خۆیان هەموو کەسێک بە “زەندیق” و ” مونافیق” لە قەڵەم بدات، وەک فۆبیایەکی لێدێت کەوا مرۆڤەکان لە الله دوور دەخاتەوە. ئەو دەمارگیریەی بە ناوی دینەوە پشان دەدرێت، کۆنەپەرستیە. کۆنەپەرستیش تەنیا مشەخۆرێکی تایبەت بەمڕۆ نیە، بەڵکو ڤایرۆسێکە بە شێوە و دەنگی جیاواز لە سەردەمە دێرینەکانەوە هەتا ئەمڕۆ بە پێوە ماوە.\nئەو کەسانەی ئامانجیان دروستکردنی دونیایەکە کەوا ئاسودەیی ئەم دونیا و ئاخیرەتی مرۆڤەکان فەراهەم دەکات، پێویستە لەگەڵ خوێندنەوەی ئیمامی غەزالی، خوێندنەوەی پاسکاڵیش لە یاد نەکەن و، ئەوانەی لەگەڵ مەولانا بۆ سەماکردن هەڵدەستن، ئەوە فەرامۆش نەکەن کەوا سەرێک لە تاقیگەی پاستۆریش بدەن و سڵاوێک لەویش بکەن…\nچەند پێودانگێکی بەندایەتی


دەسەڵات بەناچاری پەنا بۆ كارتی ئۆجەلان دەبات\nكوردەكان خۆراگربوون وەك ئەو راستەی كە لەسەر گۆرەپان دروستیان كرد\nسیاسەتی پێكدادان كە لەساڵی 2015 و بەپێی لۆژیكی ( هێزی دەوڵەت دەبینن) پەیرەودەكرا، هیچ ئەنجامێكی نە لەناوخۆ و نەلەدەرەوەی سنورەكان بەدوای خۆیدا نەهێنا، كوردەكان دەسەڵاتیان بەوە سزادا كە پەنا بەرێت بۆ ستراتیژیەتی " هاوپەیمانیەتی گەل" لەگەڵ ئەوەشدا سەركەوتن لەزۆر ویلایەتدا لەم هەڵبژاردنەی كۆتاییدا لەدەست بدات، و هەروەها مانگرتن لەخواردن گەیشتە خاڵێكی هەستیار و ئاستێكی شەرمهێنەر، هەروەها پلانی تێشكشكاندن و وێرانكردن كە پەیرەو دەكرا نەیتوانی لەدوو پرۆسەی سەربازی لەباكوری سوریا خەونەكەی بەدی بهێنێت.\nلەگەڵ ئەوەشدا توركیا نە گەیشتە رێككەوتن لەگەڵ ویلایەتەیەكگرتووەكانی ئەمریكا سەبارەت بەناوچەی ئارام لەسوریا، هەروەها ئەو رێكارەی فشاریانەی لەرێگەی روسیاوە لەپێناوی رێگری لەمافی فەرمی كورد دەدران گرەنتی نەكران.\nنامەكانی ئۆجەلان گرنگن، ئەو هەستیاری و دوودڵیەكانی توركیای بەرامبەر سوریا ڕوون كردووە كە دەبێت لەبەرچاو بگیردرێن\nدابەشكردنی عەفرین نەیتوانی ئیرادەی كورد تێكبشكێنێت، كوردەكان خۆراگربوون وەك ئەو راستیەی كە لەسەر گۆرەپانەكە دروستیان كرد، هەروەها سیاسەتی داخستنی دەرگاكان بەڕووی كوردا لەناوخۆ و دەرەوە دووچاری ئاستەنگ بوو، ئەوەی روونە ئەوەیە كە ئەوان هیواكانیان لەسەر ئەو نامانە بونیاد دەنێن كە ئۆجەلان لەزیندانەوە دەیان نێرێت بۆ ئەوەی یارمەتیان بدات ئەمە تێپەرێنن، هیچ لێكدانەوەیەكی تر ناكرێت بۆ رێگەدانی دەوڵەت بە پارێزەرەكانی ئۆجەلان بۆ ئەوەی سەردانی بكەن لەدوای چەندین ساڵ، نامەكانی ئۆجەلان گرنگن، ئەو هەستیاری و دوودڵیەكانی توركیای بەرامبەر سوریا ڕوون كردووە كە دەبێت لەبەرچاو بگیردرێن، هەروەها راسپاردەی ئەوەی ئاراستەی سوریا كرد كە دەبێت چارەسەرێك بدۆزێتەوە لەچوارچێوەی دەستورێكی ناوخۆیی، هەنگاوێك كە كوردەكان هەر لەسەرەتاوە وەك پلانێكی سەرەكی دیاریان كردوە، دەكرێت ئەمە كاریگەری هەبێت لەسەر پلانی لەناوبردنی بژاردەی شەڕ.\nخاكی تەل رەفعەت پڕە لەئەڵغام\nلەچەند هەفتەی رابردوودا روسیا وا دەردەكەوت كە زیاتر نەرمی دەنوێنێت لە تەل رەفعەت بۆ ئەوەی توركیا رازی بكات لەبەرامبەر پرۆسەی سەربازی ئیدلب، لەكاتێكدا توركیا ساڵی رابردوو خواستی ئەوەی هەبوو پرۆسە سەربازیەكانی لەدوای عەفرین ئیدلب بگرێتەوە، بەڵام روسیا رێگەی پێنەدا، بەڵام كاتێك ئێمە سەیری دیمەنەكان دەكەین ئەوە روون دەبێتەوە كە سوریا بەچوونەناوەوەی توركیا بۆ تەل رەفعەت رازی نەبووە.\nناوچەی تەلرەفعەت بۆ كورد گرنگە، بەوپێیەی دەكەوێتە سەر ئەو رێگایەی كە دەچێت بۆ عەفرین\nروسیا كشاوەتەوە بەڵام تائێستا سوپای سوریا و میلیشیاكانی نزیك لەئێرانی ی تێداماوە، ئەوەش بەواتای دروستبوونی مەترسی گەورە دێت سەبارەت پرۆسەكە، بەجۆرێك سوریا حەز ناكات بوونی سەربازی توركیا لەناو خاكەكەی فراوانتر بێت و هەروەها پێی وایە بڵاوەپێكردنیان فشارەكانی سەر حەڵەب زیاد دەكات ئەوەش كارێكی مەترسیدارە، و لەئەنجامدا ئەگەر تەلرەفعەت لەژێر كۆنترۆڵ دەربچێت ئەوە ئەگەری ئەوە هەیە كە ئەو هێزانەی لەلایەن توركیاوە پشتیوانی دەكرێن هەرەشە لەحەڵەب بكەن، ناوچەی تەلرەفعەت بۆ كورد گرنگە، بەوپێیەی دەكەوێتە سەر ئەو رێگایەی كە دەچێت بۆ عەفرین، هەروەها ئەوانەی لەعەفرین پاشەكشەیان كردووە لەوێ جێگیر بوون، تەلرەفعەت سەبارەت بەكورد گرنگیەكی گەورەی هەیە ئەویش لەچوارچێوەی حساباتی كورد بۆ گەرانەوە بۆ عەفرین.\nناجێگیری ئاو لە رۆژهەڵاتی دەریای سپی ناوەراست نیشانەی خێر نیە\nحكومەت ئاراستەیەكی گرتووە بۆ فراوانكردنی بەرەی رۆژهەڵاتی دەریای ناوەراست، بەڵام دیاریكردنی سنوری ئابوری و چالاكی بۆ دۆزینەوەی غازی سروشتی پێویستی بەهاوكاری و هەمەهەنگی راستەقینە لەنێوان وڵاتانی ناوچەكەدا هەیە، دۆخەكە چۆن دەبێت لەكاتێكدا توركیا لەگەڵ نزیكەی تەواوی لایەنەكانی ناوچەكە ناكۆكی هەیە؟ میسر و ئیسرائیل لەپێشەنگی ئەو وڵاتانەن كە وەك لایەنی كاریگەر بوونیان لە رۆژهەڵاتی دەریای ناوەڕاست هەیە، هەتا ئەو كاتەی گفتوگۆ نەبێت ئەوە توركیا لەو پرۆسانە و راوێژكردن دووردەخرێتەوە، لەگەڵ ئەوەدا توركیا هەوڵ دەدات بۆ ئەوەی دۆخی پێچەوانەی ئەوە پیشان بدات و هێزی ڕووبەڕووبونەوەی خۆی دەربخات، بەڵام دەستوەردانەكانی ویلایەتەیەكگرتووەكانی ئەمریكا لەم چەند ساڵەی دوایدا وایكردووە قورس بێت ئەو بەرنامەیە هیچ ئامانجێكی هەبێت.\nبەڵام ئەگەر توركیا لەم دۆخە ئاڵۆزەی لەگەڵ دراوسێكانی دەربچێت لە رۆژهەڵاتی دەریای ناوەراست، ئەوە رێگا لەبەردەم هاوكاریكردن دەكرێتەوە بۆئەمەش پێویستە دووكار بكات: پێویستە پەیوەندیەكانی لەگەڵ دراوسێكانی لەناوچەی رۆژهەڵاتی دەریای ناوەراست ئاسایی بكاتەوە، هەروەها بگەڕێتەوە بۆ چارەسەری ئاشتیانەی پرسی قوبرس كە بناغەی ئاڵۆزیەكانی ناوچەكەیە، بەپێچەوانەوە هەر كەسێك لەپشت ئاڵۆزیەكانی ناو ئاوەكەوە بێت بەرەهایی هیچ سودێكی لێ نابینێت.\nکۆدەکانی یاداشتی ڕێکەوتنەکەی رووسیا و تورکیا\nمانەوەی تورکیا لە گرێسپی و سەرێکانی گرنگترین دەستکەوتی ئەردۆغانە\nدەسەڵات بەناچاری پەنا بۆ كارتی ئۆجەلان دەبات


حه‌وت تێبینی له‌سه‌ر حه‌وت لیستی کوردستانی بۆ هه‌ڵبژاردنه‌کانی عێڕاق - ئاوێنه\nحه‌وت تێبینی له‌سه‌ر حه‌وت لیستی کوردستانی بۆ هه‌ڵبژاردنه‌کانی عێڕاق\n■ کۆسره‌ت خدر\nبۆ هه‌ڵبژاردنی خولی داهاتووی ئه‌نجومه‌نی نوێنه‌رانی عێڕاق که بڕیاره له 12ی ئایاری 2018 به‌ڕێوه‌بچێت، ژماره‌یه‌ک لیست‌و قه‌واره‌ی سیاسی کوردستانی به‌شدار ده‌بن. ئه‌و حزب‌و لایه‌نه سیاسییانه ماوه‌یه‌که هه‌ڵمه‌تی پێشوه‌خته‌و چه‌ند ڕۆژێکیشه که‌مپه‌ینی یاساییان بۆ ئه‌و هه‌ڵبژاردنه ده‌ستپێکردووه. ئه‌گه‌ر تێبینی بکه‌ین هه‌ر یه‌ک له‌و حزبانه جۆرێک له‌تایبه‌تمه‌ندی له‌شێوازی بانگه‌شه‌کردنیاندا به‌دیده‌کرێت که ڕه‌نگه که‌م تا زۆر جیاواز بێت له‌وانی تر.\nبه‌مانایه‌کی تر هه‌ریه‌ک له‌و حزبانه خاوه‌نی خاڵی به‌هێزو لاوازی تایبه‌ت به‌خۆیانن. هه‌رچه‌نده هێشتا ئێمه له‌سه‌ره‌تای ئه‌و که‌مپه‌ینه داین به‌ڵام به‌تێبینیکردن له‌شێوازی ئیشکردنی هه‌ر یه‌ک له‌و حزبانه ڕه‌نگه بتوانین هه‌ندێک تێبینی یان تایبه‌تمه‌ندیان له‌سه‌ر تۆمار بکه‌ین، به‌تایبه‌ت له‌سه‌ر ئه‌و حه‌وت لیسته‌ی که ئه‌گه‌ر هه‌یه کورسییه‌ک یاخود زیاتر به‌ده‌ستبهێنن، به‌م شێوه‌یه‌یی لای خواره‌وه:-\n1. هیچ هێزێكی سیاسی لەكۆمەڵی ئیسلامی بەئیرادەترەوە ناچێتە ناو ئەو هەڵبژاردنانەوە، ئەوەش ڕەنگە بەرهەمی ئەو هێڵە سیاسییە موستەقیمە بێت كە ٤ ساڵی ڕابردوو لەسەری ڕۆیشتووە.\n2. هیچ هێزێكی سیاسی لەپارتی دیموكراتی كوردستان بە نابەدڵی و تێكشكاویترەوە بانگه‌شه بۆ ئه‌و هەڵبژاردنانە ناکات، ئەوەش ڕەنگە بەهۆی شكستی ڕیفراندۆم‌و درككردنی ئاشكرای بێت بەدژیەكهاتنەوەی بانگەشی هەڵبژاردن بۆ پەرلەمانی عێڕاق‌و خیتابی پێشووی بۆ سەربەخۆیی كوردستان. ئەمە سەرەڕای بەكارهێنانی سیسەمێكی ئەلیكترۆنی نوێ بۆ دەنگدانی ئەمجارە.\n3. بزووتنەوەی گۆڕان گەرمترین كەمپەینی هەڵبژاردن بەڕێوە دەبات، تاڕادەیەكی زۆر سەركەوتووانە سەرمایەی فیكری‌و بۆچوونە سیاسییەكانی ڕەوانشاد نەوشیروان مستەفا تەوزیف دەكات. پاڵنەری سەرەكی ئەمەش ڕەنگە ئه‌وه بێت که ده‌یانه‌وێت بیسەلمێنن بزووتنەوەكەیان بەدامەزاوەیی بووەو بەبێ ڕێكخەری كۆچكردووش دەتوانن لەسەر پێی خۆیان بوەستن. ئەمە سەرەڕای ئەوەی كە دروستبونی هەندێك لیستی نوێ فشاری لەسەر دروستكردوون بۆ خستنەگەڕی هەوڵ و كۆششی زیاتر.\n4. هەندێك كاندیدی لیستە جیاوازەكان، هه‌ندێک قەوارەی سیاسی پارەیەكی زیاد لەپێویست لەو كەمپەینەدا خەرج دەكەن، ڕەنگە لەناخی خۆشیاندا لەخەڵك باشتر بزانن كە دەنگێكی شایستەی ئەو مەسرەفە ناهێنن، لەناویشیاندا جوڵانەوەی نەوەی نوێ، كە ئه‌گه‌ر ئاوا به‌رده‌وام بن دوور نیە لەكۆتاییدا ببێتە هۆی ئیفلاسهێنانیان لەڕوی ئابورییەوە.\n5. خاڵی هەرە بەهێزی لیستی هاوپەیمانی دیموكراسی و دادپەروەری، دوو ساڵی حوكمڕانی د. بەرهەم ساڵحە لە حكومەتی یەكگرتوودا و هەندێك لەو پڕۆژانەی لەو كاتدا جێبەجێ كراون. بەڵام دژیەكی خیتابی ئێستا و ئەوكاتیان ڕەنگە خاڵی هەرە لاوازیان بێت چونكە لای زۆرێك لە دەنگدەران ئاشکرایه لەگەڵ ئەو پڕۆژە باشانە، مۆدێلی نانبڕین و سزادانی سیاسی لەو كاتدا گەیشتە لوتكەی حوكمڕانی كوردی سەرەڕای سەركوتكردنی خۆپیشاندانەكانی ١٧ی شوبات و شەهیدكردنی چەندین هاوڵاتی مەدەنی. لەگەڵ ئەوەشدا بۆی هەیە دەنگێكی زۆری یەكێتی نیشتیمانی كوردستان و هەندێك دەنگی لایەنەكانی تریش ببات!\n6. جیابونەوەی بەرهەم ساڵح‌و بەردەوامی پەرتەوازەیی ناوخۆی یەكێتی نیشتیمانی كوردستان، هاوكات پشیوانی بەردەوامی بۆ پارتی دیموكراتی كوردستان‌و لەناویشیاندا بۆ پڕۆسەی ڕیفراندۆمی موزەیەف كە بووە هۆی لەدەستچوونەوەی كەركوك‌و ناوچە تازە ئازدبووەكان، ئەگەر هەیە یەكێتی بكەنە زەرەرمەنترین حزبی هەڵبژاردنەكانی ئەمجارە لەسەر ئاستی كوردستان.\n7. یەكگرتووی ئیسلامی سەرەڕای قەلەقی بۆ لەدەستدانی هەندێك لەدەنگەكانی، باوەڕێكی بەرزی بەو پەروەردەو شێوازە لەڕێكخستنە هەیە كە پێشتر ئیشی لەسەر كردووە، لەگەڵ ئەوەشدا درێژە دەدات بەگوتاری پێویستی یەكڕیزی ئیسلامییەكان‌و توانیویەتی تاڕادەیەك سۆزو پشتیوانی هەندێك لەوانە بەدەستبهێنێت كە خۆیان ناتوانن بگەنە ئەنجومەنی نوێنەرانی عێڕاق، لەو ڕێگایانەوە دەیەوێت پارێزگاری لە پێگەی خۆی بكات لەبەغداد.


״هیچ دەروازەیەكی سنووریی نافەرمی لە هەرێمی كوردستان نییە״ – Knwe.org\nسەرەکی » ئابووری » ״هیچ دەروازەیەكی سنووریی نافەرمی لە هەرێمی كوردستان نییە״\n״هیچ دەروازەیەكی سنووریی نافەرمی لە هەرێمی كوردستان نییە״\nساماڵ عەبدولڕەحمان، بەڕێوەبەری گشتیی گومرگی هەرێم، ئاشكرایكردوە، بڕیارەكەی مستەفا كازمی سەرۆك وەزیرانی عیراق بۆ داخستنی دەروازە سنوورییە نافەرمییەكان، هەرێمی كوردستان ناگرێتەوە و هیچ دەروازەیەكی نافەرمییش لە هەرێمدا بوونی نییە.\nنۆ دەروازەیەو چواریان دەروازەیان نێودەوڵەتین\nساماڵ عەبدولڕەحمان بەڕێوەبەری گشتیی گومرگی هەرێم دەڵێت: «بڕیارەكەی حكومەتی عیراق بۆ داخستنی دەروازە سنوورییە نافەرمییەكان، هەرێمی كوردستان ناگرێتەوە، تەنها ئەو دەروازە نافەرمییانە دەگرێتەوە كە لە ژێر دەسەڵاتی حكومەتی عیراقدان، فەرماندەیی هێزە هاوبەشەكانی بۆ راسپێردراوە».\nبەڕێوەبەری گشتیی گومرگی هەرێم وتیشی: «لە هەرێمی كوردستان بەهیچ شێوەیەك دەروازەی لاوەكی و نافەرمی بوونی نییە ئەوەی هەیە نۆ دەروازەیە چواریان دەروازەیان نێودەوڵەتین و پێنجیان دەروازەی نانێودەوڵەتین، ئەمانەش حكومەتی عیراق تیم و ستافی تایبەتمەندی بۆ ناردون و بەدواداچوون كراوە بۆ كارەكانیان تەنها ماوەتەوە دانپیدانانیان بۆ بكرێت، بەڵام لەلایەن حكومەتی هەرێمەوە بە فەرمی ناسێنراون».\nسەبارەت بە داهاتی دەروازەكان، ساماڵ عەبدولڕەحمان ئاماژەی بەوەكرد، بۆ داهاتی دەروازەكان مامەڵە لەگەڵ بەڕێوەبەرایەتییەكان دەكرێت و سەرجەم داهاتەكانیش دەچێتەوە وەزارەتی دارایی و گەنجینەكانی حكومەتی هەرێم.\nبە ئەلیكترۆنی كراوە\nبەڕێوبەری گومرگی هەرێم باسی لە بوونی قاچاخچێتی كرد لە دەروازەكاندا و وتی: «ئێستا سیستمی دەروازە سنوورییەكان بە ئەلیكترۆنی كراوەو بەستراوەتەوە بە تۆڕێكی ئینتەرنێتی و راستەوخۆ بەستراوە بە سیستمی بەڕێوەبەرایەتیی گشتیی گومرگەوە، بۆیە هەموو ئەو كاڵا و بارانەی دێنە هەرێمەوە بەو سیستمەو بەشێوەیەكی رێكوپێك گومرگ دەكرێن، بەبێ دەستێوەردانی هیچ كەسێك».\nئەوەشی وت: «ئەوەی لە دەرەوەی سیستمی گومرگییە ئەگەر دیاردەی قاچاخچێتی هەبێت ئەنجومەنی وەزیران لێی ئاگادارە و لە چارەسەركردنی ئەو بابەتەدا كاردەكەن».\nلە كۆبوونەوەیەكدا، مستەفا كازمی، سەرۆك وەزیرانی عیراق رایگەیاند، دەبێت دەروازە سنوورییە نافەرمییەكان دابخرێن و رێگە نەدرێت چیتر زیان بە ئابووریی عیراق بگەیەنرێت لەو رێگەیەوە.


چه‌كداران له به‌غدا 20 شـیعه ده‌كوژن\nكاربه‌ده‌سـتانی عێراقی ده‌ڵێن ژماره‌یه‌ك چه‌كدار به‌لایه‌نی كه‌م 20 شـیعه‌یان كوشـتووه كه بۆ یاده‌وه‌ریـیه‌كی ئاینی له به‌غدا كۆبووبوونه‌وه.\nهه‌روه‌ها ده‌شـڵێن زیاتر له 200 كه‌سی دیكه‌ش بریندار بوون كاتێـك چه‌كداران ته‌قه‌یان به ناو ئه‌و سه‌دان هه‌زار كه‌سه كردووه كه به ڕێـپـێوان به‌ره‌و مه‌زاری ئیمام موسـا ئه‌لكازم به‌ڕێ كه‌وتبوون.\nكاربه‌ده‌سـتانی عێراقی ده‌ڵێن پـۆلیس به‌لایه‌نی كه‌م 3 چه‌كداریان ده‌سـتگیر كردووه.\nشـایانی باسه ڕۆژی یه‌كشه‌ممه ئه‌و كه‌سانه یادی كۆچی دوایی ئیمامی سه‌ده‌ی هه‌شـته‌م، موسـا ئه‌لكازم ده‌كه‌ن كه له كازمیـیه نێژراوه.\nلـێپـرسـراوانی عێراقی هاتووچۆی ئۆتۆمبیلیان له شـه‌قامه‌كانی به‌غدا قه‌ده‌غه كردووه تاوه‌كو مه‌راسـیمه‌كه ئێواره‌ی یه‌كشه‌ممه ته‌واو ده‌بێت له هه‌وڵێـكدا بۆ ڕێـگه‌گرتن له یاخیبووه سـوونه‌كان كه به ئۆتۆمبیلی بۆمبڕێـژكراو هێرش نه‌كه‌نه سه‌ر شـیعه‌كان.\nئه‌م مه‌راسـیمه‌ی ڕۆژی یه‌كشه‌ممه له كاتێـكدا به‌ڕێوه ده‌چێت كه هێزه عێراقی و ئه‌مریـكیـیه‌كان ڕێوشـوێنی ئاسایشی توندیان له به‌غدا گرتۆته به‌ر بۆ كه‌مكردنه‌وه‌ی توندوتیژی تیره‌یی.\nله لایه‌كی دیكه‌وه سه‌رۆك وه‌زیر نوری ئه‌لمالكی هۆشـداری دا به‌وه‌ی هه‌ر كه‌سـێـك سه‌كۆی مزگه‌وته‌كان بۆ هاندانی توندوتیژی تیره‌یی به‌كاربهێنێت ئه‌وا به پـێی یاسای نه‌هێشـتنی تیرۆر دادگایی ده‌كرێت.\nشـایانی باسه سـاڵی ڕابوردوو و له هه‌مان ڕێوڕه‌سمی ئاینیدا نزیـكه‌ی هه‌زار كه‌س گیانیان له ده‌سـتدا، كاتێـك له نێو خه‌ڵـكه‌كه‌دا له‌سه‌ر پـردی ئه‌ئیمه پـروپاگه‌نده‌یه‌ك بڵاوبۆوه كه خۆكوژێـك هه‌یه و به‌هۆی پاڵه‌په‌سـتۆی خه‌ڵـكه‌كه‌وه ژماره‌یه‌كی زۆر كه‌وتنه ژێر پـێوه و به‌شـێـكی دیواری پـرده‌كه‌ش ڕوخا و ژماره‌یه‌كی دیكه‌ش كه‌وتنه ناو ئاوی ڕوباری دیجله‌وه.


هەواڵ و ئاگادارییەکان – کۆلێجی پەروەردەی بنەڕەتی\nهەواڵ و ئاگادارییەکان - چالاکییەکان - کۆلێجی پەروەردەی بنەڕەتی\nمامۆستایانی زانکۆی هەڵەبجە بەشداری لە کۆنفراسێکی زانستیی نێودەوڵەتی دەکەن\nمامۆستایانی زانکۆی هەڵەبجە بەشداری لە کۆنفراسێکی زانستیی نێودەوڵەتی دەکەن لە دووەمین کۆنفرانسی زانستی نێودەوڵەتی ( توێژینەوەی زمان و وێژەی کوردی و فارسی) زماننانسی و بووتیقا کە لە زانکۆی کوردستان لە شاری سنە بەڕێوە چوو، هەریەک لە م ئارام عمر علی ، و م. ئاوات حسن والی مامۆستایانی بەشی زمانی کوردی سەر بەکۆلێجی پەروەردەی بنەڕەتی زانکۆی […]\nدووەم ڕۆژی تاقیکردنەوەکانی کۆلێجی پەروەردەی بنەڕەت /زانکۆی هەڵەبجە\nڕاگری کۆلێجی پەروەردەی بنەڕەت / زانکۆی هەڵەبجە د.حسین محمد صالح سەردانی هۆڵی تاقیکردنەوەکانی کۆتایی ساڵی خوێندنی ۲۰۱۹-۲۰۱۸ى كرد. دووەم ڕۆژی تاقیکردنەوەکانی سەرجەم قۆناغ وبەشەکان. هیوای سەرکەوتن بۆسەرجەم قوتابیان.\nبەشی زمانی ئینگلیزی وۆركشۆپیێك سەبارەت بە نوسینی توێژینەوە ئەنجام دەدات\nهەواڵ و ئاگادارییەکان•ۆرکشۆپەکان\nبەمەبەستی ناساندنی ڕێكارەكانی نوسینەوەی توێژینەوەی زانستی لە زانكۆ و پەیمانگاكاندا بەشی زمانی ئینگلیزی سەر بە كۆلێجی پەروەردەی بنەڕەتی زانكۆی هەڵەبجە وۆركشۆپێكی ئەنجامدا. ڕۆژی پێنج شەممە 2019/5/9 بە ئامادەبونی مامۆستا و خوێندكارانی زانكۆی هەڵەبجە ، بەشی زمانی ئینگلیزی لە هۆڵی سیمیناراتی كۆلێج وۆركشۆپێكی بۆ پ.ی.د. حبیب محمد سولەیمانی مامۆستای زانكۆی سنە ساز كرد. […]\nخوێندکارانی بەشی زمانی عەرەبی (فێستیڤاڵی ماڵئاوایی) ئەنجام ده‌ده‌ن\nپاشنیوەڕۆی ڕۆژی چوارشەممە؛ ڕێکەوتی 2019/4/24 لە ھۆڵی دکتۆر مستەفا زەڵمی، بەچاودێری د. حسێن محمد صالح ڕاگری کۆلێژی پەروەردەی بنەڕەت و بەسەرپەرشتی مامۆستایانی بەشەکە ، خوێندکارانی بەشی زمانی عەرەبیی کۆلێژی پەروەردەی بنەڕەتی زانکۆی ھەڵەبجە، فێستیڤاڵی ماڵئاوایی (مھرجان التودیع) یان بۆ خوێندكارانی به‌شی زمانی عه‌ره‌بی ئه‌نجامدا فێستیڤاڵەکە چەندین بڕگە و بابەتی ھەمەچەشنی لەخۆگرتبوو، کە بەرنامەکانی لەلایەن […]\nخوێندکارانی بەشی زمانی عەرەبی فێستیڤاڵی ماڵئاوایی ئەنجام دەدەن\nبەچاودێری ڕاگری کۆلێژی پەروەردەی بنەڕەت، بەشی زمانی عەرەبیی زانکۆی هەڵەبجە، بەمەبەستی دروستکردنی کەشێکی زانستی و شاد لە دوا وێستگەی پێکەوەبوونی خوێندکاران و مامۆستایانیدا، بۆنەیەکی زانستی و ڕۆشنبیری ئەنجامدەدات بەناوی فێستیڤاڵی ماڵئاوایی (مهرجان التودیع)، کە چەندین بڕگە و بابەتی لەخۆگرتووە، وەک: ئەنجامدانی پانێڵی زانستی سیمینار شانۆگەری پێشبڕکێ و یاری پەخشکردنی کۆمەڵێک پارچە ڤیدیۆی هەمەڕەنگ ، کە […]\nسێ مامۆستای بەشی ئینگلیزی بە پێشکەشکردنی توێژینەوەیەک بەشداری کۆنفرانسێک دەکەن\n٣ مامۆستای بەشی ئینگلیزی بە پێشکەشکردنی توێژینەوەیەک بەشداری کۆنفرانسێک دەکەن ڕۆژانی ١٣ و ١٤/ ٤/ ٢٠١٩ ھەرسێ مامۆستای بەشی زمانی ئینگلیزی کۆلێژی پەروەردەی نەڕەت (م. عمر فؤاد غفور) و (م.ی. گۆران عمر مصطفی) و (م.ی. ھیدایەت محمد أحمد) بە پێشکەشکردنی توێژینەوەیەکی ھاوبەش بەشدارییانکرد لە حەوتەمین کۆنفرانسی زانستیی زانکۆی گەشەپێدانی مرۆیی کە تایبەت بوو بە بوارەكانی […]\nکۆلێژی پەروەدەی بنەڕەت گرنگی ڕۆڵی ڕاپرسی لەپێشخستنی زانستدا/ سیمینارێک ئەنجامدەدات\nڕۆژی دووشەممە ڕێکەوتی ۲۰۱۹/٤/۱٥ کاتژمێر ۱۱ی پێش نیوەڕۆ لەهۆڵی سیمیناری کۆلێژی زانستەمرۆڤایەتیەکانی زانکۆی هەڵەبجە سیمینارێک لەژێر ناونیشانی (ڕۆڵی ڕاپرسی لە پێشخستنی زانستدا) لەلایەن بەڕێز م. هێمن غالی علی پێشکەشکرا. سیمینارەکە له دەرئەنجامی ئەوڕاپرسیە بەڕێوەچوو کەلەسەر هەرسێ قۆناغی بەشی زمانی عەرەبی کۆلێژی پەروەردەی بنەڕەت ئەنجامدراوە ، ئەم ڕاپرسیە تەنها بەمەبەستی بەرەو پێشبردنی پرۆسەی خوێندنە لەبەشەکەدا ، بۆیە […]\nبه‌شی زمانی ئینگلیزی سیمیناری هه‌ورامی ، زمان یا شێوه‌زار ئه‌نجام ده‌دات\nبه‌شی زمانی ئینگلیزی زانكۆی هه‌ڵه‌بجه سیمیناری (هه‌ورامی له‌نێوان زمان و شێوه‌زاردا) بۆ خوێندكارانی زانكۆی هه‌ڵه‌بجه ئه‌نجامدا. سیمیناره‌كه له كاتژمێر ۱۰:۰۰ی سه‌رله‌به‌یانی له هۆڵی سیمیناراتی كۆلێج به ئاماده‌بوونی به‌رێز ( د.حسێن محمد صاڵح) راگری كۆلێژ و جێگری ڕاگر و سه‌رۆكی به‌ش و مامۆستا و فه‌رمانبه‌ران و خوێندكارانی زانكۆی هه‌ڵه‌بجه ، و به‌سه‌رپه‌رشتی هه‌ریه‌ك له به‌ڕێزان(م.عه‌تا مسته‌فا […]\nبەشی زمانى عەرەبی زانکۆى هەڵەبجە وۆرکشۆپێک ئەنجام دەدات\nبەشی زمانى عەرەبی وۆرک شۆپێک بەناونیشانى (مکانة الأدب في مرحلة مابعد الحداثة) ئەنجام دەدات بۆ هەریەک لە بەڕێزان : ١. پ.د. هێرش محمد ئەمین بە بابەتى (الأدب في ظل التكنولوجيا الحديثة ، الأدب الألكتروني نموذجاَ) ٢. پ.ى.د. ئیسماعیل بەرزنجى بە بابەتى (المعايير الشعرية في مناهج ما بعد الحداثة) ڕۆژ و بەروار : سێ شەممە ٢٠١٩/٥/١٤ […]\nکۆلێژى پەروەردەى بنەڕەت وۆرکشۆپێک ئەنجام دەدات\nبەشی زمانى عەرەبی سەر بە کۆلێژى پەروەردەى بنەڕەتى زانکۆى هەڵەبجە وۆرکشۆپێک بەناونیشانى ( سيبويه أضواء على حياته وكتابه (الكتاب) بۆ هەریەک لە بەڕێزان د.هشام أحمد خلف. بە سیمینارى (الكتاب وأصداؤه فى الدراسات النحوية) ، م.إحسان برهان الدين بە سیمینارى (جوانب من حياة سيبويه ومكانته العلمية) ئەنجام دەدات. ڕۆژو بەروار :سێ شەممە ٢٠١٩/٥/٧ کات : ١٢:٠٠ […]


ڕۆژهات لوقمان 12/02/2019 - 23:52 بڵاوکراوەتەوە لە كوردستان\nپشتى شه‌ڤا رێكه‌فتى 11سه‌ر12-2-2019 ل كومه‌لگه‌ها دومیز سه‌ر ب پارێزگه‌ها دهۆكێ ڤه رویدانه‌كا كوشتنێ دروست بوى ، ئه‌ڤرۆ ب فه‌رمى پولیسێن پارێزگه‌ها دهۆكێ لدور رودانێ هاتن سه‌ر خه‌ت و رونكرنه‌كێ بو خه‌لكى به‌لاڤ دكه‌ن.\nموقه‌دم، هێمن سلێمان به‌رپرسێ راگه‌هاندنا پولیسێن پارێزگه‌ها دهۆكێ بو (باسنیوز) دا دیاركرن:" شه‌ڤا سه‌ر12-2-2019 ل كومه‌لگه‌ها دومیز سه‌ر ب پارێزگه‌ها دهۆكێ ل ناڤ ماله‌كێ دا كه‌سه‌ك ب ناڤێ ( یوسف عه‌بدولا یوسف) هاتیه كوشتن و پشتى پولیسێن مه گه‌هشتینه جهێ رویدانێ و ڤه‌كولین ئه‌نجام داى و پولیسێن نه‌هێلانا گونه‌هباریان و پولیسێن قه‌زا سێمێلێ شیان د ده‌مێ بتنێ (12) ده‌مژمێران دا وان كه‌سان ده‌ستنیشان بكه‌ن ئه‌وێن رویدان ئه‌نجام داى".\nگوتژى: "(2) كه‌س ل سه‌ر رویدانێ هاتنه ده‌سته‌سه‌ر كرن كو ژنه‌ك و زه‌لامه‌ك بونه و ژن هه‌ر هه‌ڤژینا وى كه‌سى بویه ئه‌وێ هاتیه كوشتن كو ئه‌وێ ژنێ بو ده‌مێ (1) سال په‌یوندیه‌كا نه شه‌رعى دگه‌ل وى كه‌سى هه‌بویه ئه‌وێ دگه‌ل دا رویدان دروست كرى و پشتى داخاز ژێ كرى ل ده‌مژمێر (2) شه‌ڤ قه‌ستا مالا وێ بكه‌ت هه‌ڤالێ وێ یێ نه شه‌رعى قه‌ستا مالا وێ ژنێ دكه‌ت و هه‌ردوو كه‌س ئانكو ژن و هه‌ڤالێ خو ب چه‌قوكا هه‌ڤژینێ وێ ژنێ دكوژن و ژن تاوانبارا هه‌ڤژینێ خویه كو هه‌ڤژینێ خو كوشتى دگه‌ل وى كه‌سێ دیتر".\nهه‌مان به‌رپرسى ئه‌و چه‌نده ژى دوپاتكر: "هه‌ردو كه‌سێن تاوان ئه‌نجام داى به‌رامبه‌ر ئه‌فسه‌رێن مه و دادوه‌رى دانپێدان ب تاوانا خو كریه و گوت ژى: ئه‌و كه‌سێ هاتیه كوشتن خه‌لكێ پارێزگه‌ها دهوكێ بویه و ئه‌و ژن ژى د ژیێ (32) سالیێ دایه و ب ره‌گه‌ز عه‌ره‌به و خودانا (3) زاروكانه و ئه‌و گه‌نجێ دگه‌ل ژنێ رویدان دروست كرى ب ره‌گه‌ز دا كه‌سه‌كێ كوردێ رۆژئاڤایێ كوردستانێ یه".


دانا مەنمی: کابینەی نۆیەم و بەڵێنەکانی بزوتنەوەی گۆڕان\nکابینەی نۆیەم لەهەموو ڕویەکی سیاسی و ئیداری و بەڕێوەبردن و ئابوری و پەروەردە شکستی هێناوە ، گەورەترین قەیرانی دارایی خولقاندووەو نایەوێت نیوە موچە و ڕوبعە موچەش لەکاتی خۆیدا دابەش بکات ، ڕۆژ بە ڕۆژ موچە دواکەوتنی مووچە لەزیندبوندایەو ئەوەی کەهەیە شکستە لەبەڕێوەبردنی کۆمەڵگا نەک قەیران ، دوای...\nدانا مەنمی: نەریتی جنێودان لە مەلا مستەفاوە بۆ نەوەکانی\nجنێودان نه‌خۆشییه‌كی ده‌روونییه ، به پێى زۆر له سه‌رچاوه ده‌روونناسییه‌كان، ئه‌و كه‌سانه‌ى په‌نا بۆ جنێو ده‌به‌ن، ئه‌و كه‌سانه‌ن كه نه‌خۆشی ده‌رونیان هه‌یه زوو زوو ته‌نگه‌تاو ده‌بن و جیقلدانه بچوك و حه‌وسه‌ڵه ته‌نگن وناتوانن روبه‌ڕووى كه‌سه‌كان ببنه‌وه، بۆیه په‌نا ده‌بنه به‌ر جنێودان ، جنێودان...\nدانا مەنمی: حوکمڕانی بارزانی باوک و کوڕو برازا\nزیاد لەدوو دەیەو نیوە بارزانییەکان حوکمڕانیەتی هەرێمی کوردستان دەکەن ، لە بارزانی باوکەوە بیگرە بۆ بارزانی کوڕو برازا لە پۆستە باڵاکانی حوکمڕانیەتی هەرێمی کوردستاندا بوون ، سەردەمی دەسەڵاتی بارزانی باوک و کوڕ و برازا سەردەمێکی تاریکەو ئاستی دیموکراسی، ئاسایشی تاک، خزمەتگوزاری، ئابوری ھەرێم، شەفافیەت...\nدانا مەنمی: یادێك لە كاوە گەرمیانی\nلە یادی حەوتەمین ساڵەی تیرۆركردنی رۆژنامه‌نوس كاوه گه‌رمیانی هاوخەمی خۆمان بۆ هاوژین وکەسوکار و ئازادیخوازو دۆستانی ئەم قوربانییە دەردەبڕین ، یادی ئەم تاوانە و تاوانە قیزەونەكانی تر هاندەرمان دەبێت بۆ خەبات و تێكۆشان تا کۆتاییهێنان بە دەسەڵاتی مافیاگەری و تیرۆر و ملهوڕی ، هەموومان شاهیدی دەسەڵاتێكین...\nدانا مەنمی: ئازادی خۆپیشاندان و پارێزگارینەكردن لە خۆپیشاندەران\nجاڕنامەی جیهانیی مافەكانی مرۆڤ پرسی خۆپیشاندان بە چەردەیەك مافی ترەوە دەبەستێتەوە وەك مافی ئازادیی رادەربڕین، واتە ئازادی خۆپیشاندان بەشێكە لە ئازادی مرۆڤ ، ئاشكرایە سەردەمی زێڕینی مافەكانی مرۆڤ لە دوای جەنگی جیهانی دووەم دروست بوو ،بەشێكی زۆری دەستوری وڵاتان هەمواركرایەوە و دانیان بە ئازادی و مافەكانی...\nدانا مەنمی: بەڵێنەكانی پارتی و كابینەكەی براگەورە\nنامەوێ هەروا لولەی تۆپی ڕەخنەی بێ سەرو بەر ئاراستەی پارتی دیموكراتی كوردستان بكەم ،بەڵام ڕێگەش لە ڕەخنەگرتن ناگیرێت ،ڕەخنە یارمەتیدەرە تا هەڵەو كەموكوڕییەكان بخرێتە بەرچاو لێكۆڵینەوەیان لەسەر بكرێت و چارەسەری گونجاوی بۆ بدۆزرێتەوە ،دیارە كێشەو ئاڵنگارییەكان زۆرن ،لەبەرامبەریشدا كەموكوڕی لەبەریوەبردندا...\nدانا مەنمی: له ئـاشـبه‌تـاڵی مه‌لا مسته‌فاوه بۆ شكستی ریفراندۆم\nهیرۆدۆت ده‌لێت : مێژوو گه‌ڕان و پشكنینه به‌دوای ڕاستی ڕوداوه‌كاندا . هه‌روه‌ها ئیبن خه‌لدونیش ده‌لێت : مێژوو له ڕواله‌تدا هه‌واڵه ده‌رباره‌ی ڕۆژگارو ڕوداوه‌كانی پێشوو ، له‌ناوه‌رۆكدا ڕوانین و وردبونه‌وه‌و لێكۆڵینه‌وه‌یه . ئه‌وی لێره‌دا گرنگه وه‌ریبگرین له مێژوودا گه‌ڕان و پشكنین و لێكۆڵینه‌وه‌و...\nدانا مەنمی: شۆرش و شاعیران شۆرشی كورد لە رزگاریخوازییەوە بۆ خۆپەرستی\nزۆرن ئەو شاعیرانەی كە بەهۆی شیعرەكانیانەوە نانیان كەوتووەتە ڕۆن زۆرتریش ئەوانەن كە شیعر نانی بڕیون ئەحمەدی خانی باوكی ناسیۆنالیزمی كورد وپەشێو شاعیری بەرگری و هەڵوێست ،شیعریان لە ئەدەبیاتی میلەتەكەی خۆیان دانەبڕیوەو هێندەی شاعیربوونیش سیاسییەكی باش بوون ، هەمیشە ورەی گەلیان بەرز كردووەتەوەو خاوەن هەڵوێستی...\nدانا مەنمی: مێژوو شەڕی پارتی لە ڕۆژهەڵاتەوە بۆ باكورو ڕۆژئاوای كوردستان\nڕاگەیاندنەكەی پارتی بە ناوی ئەنجومەنی ئاسایشی هەرێمەوە سەرەتای دروستبوونی سیناریۆو پلانێكی نوێیە دژ بە پارتی كرێكارانی كوردستان، هەر ئەم هێزەی كە ئێستا پارتی تۆمەتباری دەكات بە كردەی تیرۆریستی و تەقاندنەوەی بۆرییە نەوتییەكان ، ڕۆژگاریك لە سەروەختی جەنگی داعشدا لەبەرەكانی پێشەوی جەنگ (مەسعود بەرزانی)...\nدانا مەنمی: جەنگ و ململانێكانی توركیا لە ڕۆژهەڵاتی ناوەڕاست دا\nجەنگ بە تەنیا پێكدادانی چەكداریی نێوان لایەنەكان نیە، بەڵكو ململانێی ئابوری و سیاسەت و پێكدادانی ئایدۆلۆژیای لایەنەكانەكانیشە ،هەموو قەوارەیەكی جەنگیش دەگەرێنرێتەوە بۆ ئامانجە سیاسیەكەی هەركاتێك وڵاتێك بكەوێتە جەنگەوە جا چ ئەو جەنگە خۆی هۆكاری هەڵگیرساندنی بێت یاخود بەسەریدا بیسەپێنرێت ،ئەوا دوچاری تێكچوون...\nدانا مەنمی: كابینەی نۆیەم و ئازادی مێدیایی لە كوردستان\nجۆن لۆك لە سەدەی حەڤدەهەم سیاسەتی شیكردەوەو هاوكێشەی "پاشا سەرچاوەی دەسەڵاتەكانە" گۆڕی بۆ " گەل سەرچاوەی دەسەڵاتەكانە " لە دیدی جۆن لۆكەوە گەل سەرچاوەی دەسەڵاتە و گەلیش بریاری مانەوە یان لابردن و هەڵوەشاندنەوەی حكومەت ئەدات بەمەش تێزەكانی "جۆن لۆك" لایەنگیری زۆری لێكرا و كاری كردە سەر شۆرشەكانی فەرەنساو...\nدانا مەنمی: خەونی پارتی و كابیینەی نۆیەم، بێدەنگی یەكێتی و گۆڕان\nپارتی نایەوێت لە جێبەجێكردنی كارنامەی كابینەی نۆیەم دا بگەڕێتەوە بۆ هێڵە گشتییەكانی ڕێكەوتنی پێكهینانی كابینەی نۆیەم لەگەڵ یەكێتی و بزوتنەوەی گۆڕان ، بریاربوو پارتی رێز لە دیدو ڕوانین و بەرنامەی یەكێتی و گۆران لەناو كابینەی نۆیەم دا بگرێت و پلان و ئەجێندای هەرسێ هێزەكە (پارتی ،یەكێتی ، گۆران ) پێكەوە...\nدانا مەنمی: پارتی و شەڕی ئاڵا کوردایەتی و بیروباوەڕ\nکوردایەتی هەست و سۆزو بیرو باوەڕە ،خەباتی کوردایەتیش دەبێ لە پێناو بەرگریکردن و پاراستنی ناسنامە و شوناسی کوردایەتیدا بێت ، دەبێ ڕەنگدانەوەی ئەو خەباتە لە پێناو چەسپاندنی یاسا و دابینکردنی ئازادی ڕادەربڕین و پاراستنی مافەکانی مرۆڤ و هەل و دەرفەتی لەبار بڕەخسێنێت بۆ تاکەکانی کۆمەڵگا کە مومارەسەی ژیان...\nدانا مەنمی: رۆلی ڕوسیاو تواندنه‌وه‌ی كورد له ئه‌رمینیاو ئازرباینجان\nجه‌نگی سه‌د ساڵه‌ی قه‌وقاز، جه‌نگی ڕوسیاو تورکه‌کان بوو، كورد زیاتر له هه‌شت هه‌زار ساڵ بوو له‌سه‌ر ئه‌و خاكه‌ی كه پێی ده‌وترێت (كوردستانی سور) ژیاوه ، كورد خاوه‌نی چه‌ند هه‌رێمێك بووه به ناوه‌كانی هه‌رێمی (كه‌ره‌كیشلاخ) له %۹۹.۷ رێژه‌ی دانیشتوانه‌كه‌ی كوردبوون ، هه‌رێمی ( كه‌لبه‌جار) له %۹۹.۸...


خێزانێن داعش گرتيێن ئێزدی ل كه‌مپان ڤەدشێرن - رۆژناما بنگەهێ لالش\nلیستا تاوانێن داعش ل دژى ئێزديان هاته به‌لاڤكرن\nگۆڕه‌كێ بکۆم ل شنگال هاته ديتن\nئيرۆ رۆژه‌كا گرنگە بۆ هەرێما كوردستانێ\nمەسروور بارزانی: یاسايا چاکسازيێ بۆ پاراستنا مافێ مووچەخۆرێن شايستەیە\nل شنگال عەرەبان عه‌ر‌دێ دوو هۆزێن ئێزديان يێن داگيركرين\nبەرپرسێ نڤیسینگەها رزگاركرنا رەڤاندیێن ئێزدی ل دهۆكێ دیاركركو خێزانێن داعش كچێن ئێزدی ناڤ خوە دا ڤەدشێرن. هەتا نۆكە پتر ژ دوو هزار 800 كچ وژن و زارۆكێن ئێزدی بن دەستێن تیرۆرستێن داعش دا ماینە.\nحسێن كۆرو قائێدی، بەرپرسێ نڤیسینگەها رزگاركرنا رەڤاندیێن ئێزدی ل دهۆكێ بۆ (باسنیوز) دیار كر كو: ” دناڤ كەمپاندا ل عێراق و سوریا كچ وژن و زارۆكێن رەڤاندیێن ئێزدی هەنە. ئەم هەولێن بەردەوامداینە بۆ رزگاركرنا هەموو رەڤاندیێن ئێزدی لێ خێزانێن داعش رەڤاندیێن ئێزدی ناڤ خوە دا ڤەدشێرن وئاشكرا ناكەن لەورا پێدڤیە هێزێن ئەمنی رژدتر بن ڤێ بابەتێ دا، ب تایبەتی ل كەمپا هۆلێ وكەمپێن مووسلدا هەروەسا وان دەڤەرێن سالا 2014ێ دا كەڤتینە بن دەستێ تیرۆرستێن داعشدا، كاربكەن بۆ ئاشكراكرنا رەڤاندیێن ئێزدی”.\nئاشكەرا كركو پێدڤیە خێزانێن داعش ژ جهەكێ بۆ جهەكێ دی دهێنە ڤەگوهاستن سەروچاڤێن وان بهێنە ڤەكرن. ئەو نقاب سەرۆچاڤێن وان بهێتە راكرن ب تێر و تەسەلێ ڤەكۆلین دگەل هەموویان بهێتە كرن بۆ هندێ رەڤاندیێن ئێزدی ئاشكرا ببن”.\nخۆیا ژی كركو ل جینۆسایدا شنگال 6 ھزار و417 كچ وژن و زارۆكێن ئێزدیان هاتبوونە رەڤاندن. هەتا نۆكە مە شیایە پتر ژ سێ هزار و 550 كەسان ژ هەردوو رەگەزان بن دەستێن تیرۆرستێن داعش رزگاربكەن و هێشتا چارەنڤیسێ پتر ژ دوو هزار و 800 رەڤاندیان ژی دیار نینە”.\nالسابق: قایممقامێ شنگال: ژبەر شەرێ توركیا و پەكەكێ ڤەگەریانا ئاواران بۆ شنگال سست بوويه\nالتالى: قایممقامێ شنگال: دخازین پرسا هێزێن نەشەرعی بێتە ئێكلاكرن\nته‌مموز 01, 2020


پاکسـتان ده‌ڵێت به هێرشی فڕۆکه‌ی بێ فڕۆکه‌وان 4 میلیتانی گومانبار کوژراون\nبه‌رپرسانی پاکستانی ده‌ڵێن فڕۆکه‌ی بێ‌فڕۆکه‌وانی وڵاته یه‌کگرتووه‌کانی ئه‌مه‌ریکا له هه‌رێمی خێڵه‌کی باکوری خۆرئاوای پاکستان ئۆتۆمبیلێک و خانویه‌کیان موشه‌کباران کردووه و ده‌رئه‌نجام 4 میلیتانی گومانلێکراوی کوشتووه.\nله‌و باره‌یه‌وه ده‌سه‌ڵاتدارانی پاکستانی ده‌ڵێن هێرشه‌که‌ی فڕۆکه بێ‌فڕۆکه‌وانه ئه‌مه‌ریکایه‌که ئه‌مڕۆ له گوندی "دیگان" له وه‌زیرستانی باکوری هاوسنوور له‌گه‌ڵ وڵاتی ئه‌فغانستانی هاوسێی بووه و کوژراوه‌کان که‌سانی خه‌ڵکی تورکمانستان بوون.\nئه‌وه‌ی شایه‌نی باسه به‌رپرسانی وڵاته یه‌کگرتووه‌کانی ئه‌مه‌ریکا هه‌رگیز به ئاشکرا دانیان به‌وه‌دا نه‌ناوه که فڕۆکه بێ‌فڕۆکه‌وانه‌کانی ئه‌مه‌ریکایی هێرش ده‌که‌نه سه‌ر چه‌کدارانی پاکستانی له هه‌رێمی خێڵه‌کی ئه‌و وڵاته، به‌ڵام هاوکات وڵاته یه‌کگرتووه‌کانی ئه‌مه‌ریكا له‌و باره‌یه‌وه به شێوه‌یه‌کی ناڕاسته‌وخۆ و بێ ئه‌وه‌ی ئاماژه به به‌رپرسیارێتی ئه‌نجامدانی ئه‌و هێرشانه‌ی په‌یوه‌ستی بدات و ناوی خۆی بدرکێنێت، ئه‌و هێرشانه‌ی بۆ چه‌ندان سه‌رچاوه‌ی هه‌واڵی پشتڕاست کردووه.\nهاوکات به‌رپرسانی پاکستانی ئه‌م هێرشانه‌ی فڕۆکه بێ‌فڕۆکه‌وانانی ئه‌مه‌ریکایان مه‌حکومکردووه و به پـێشێلکردنی سه‌روه‌ری پاکستانی پێناسه‌ی ده‌که‌ن، به‌ڵام وا بڕوا ده‌کرێت که ئه‌و هێرشانه به یارمه‌تی ده‌زگای موخابه‌راتی پاکستانی ئه‌نجام بدرێن.\nئه‌وه‌ی شایه‌نی باسه له سه‌ره‌تای ئه‌م مانگه‌وه هێرشه‌کانی فڕۆکه‌ی بێ‌فڕۆکه‌وان ده‌ستیپێکردوه دوای ئه‌وه‌ی کوشتنی 24 سه‌ربازی پاکستانی له هێرشێکی هێزه‌کانی هاوپه‌یمانی ناتۆ، ئه‌م جۆره هێرشانه که‌مبوونه‌وه و هێرشه‌کان ئاڵۆزی له نێوان په‌یوه‌ندیه‌کانی وڵاته یه‌کگرتووه‌کانی ئه‌مه‌ریکا و پاکستانی لێکه‌وتۆ‌ته‌وه.


ئەنجومەنی وەزیران کۆمەڵێک بڕیاری دەرکرد | Rwmal | ڕووماڵ\nده‌ستپێك هه‌واڵی كوردستان ئەنجومەنی وەزیران کۆمەڵێک بڕیاری دەرکرد\nئەنجومەنی وەزیران کۆمەڵێک بڕیاری دەرکرد\nله به‌رواری: ته‌مموز 15, 2019 بێ لێدوان\nلەیەکەم کۆبوونەوەیدا ژمارەیەک بڕیارى نوێى دەرکردو چەند بڕیارێکى کابینەى پێشووى هەڵوەشاندەوە.\nکۆبوونەوەى ئەنجومەنى وەزیرانى هەرێم کۆتایی هاتوو تیایدا چەند بڕیارێکى نوێى دەرکرد کە تیایدا هاتووە، حکومەتى هەرێم شاندێک بەمەبەستى دەربڕینى نیاز پاکى سبەینێ سێ شەممە سەردانى بەغدا دەکات.\nهەروەها بڕیارى ئەوەشى داوە، سەرجەم وەزیرەکان و خاوەن پۆستە باڵاکان دەبێت پابەند بن بە دەوامی فەرمی وەزارەتەکانیان لە دەستپێکی دەوامی رۆژانی یەکشەممەوە تا کۆتایی دەوامی فەرمی لە رۆژانی پێنجشەممە.\nدەقی بڕیارەکانى ئەنجومەنی وەزیران:\nیەکەم: سەرجەم وەزیرەکان و خاوەن پۆستە باڵاکان دەبێت پابەند بن بە دەوامی فەرمی وەزارەتەکانیان لە دەستپێکی دەوامی رۆژانی یەکشەممەوە تا کۆتایی دەوامی فەرمی لە رۆژانی پێنجشەممە.\nدووەم: سەرجەم فەرمانبەرانی حکوومەتی هەرێم دەبێت پابەند بن بە کاتی دیاریکراوی دەوامی فەرمی و هیچ کەسێک بۆی نیە لە کاتی دەوامی فەرمیدا شوێنی کارکردنی خۆی بەجێ بهێڵیت یان کارێکی دیکەی دەرەوەی ئەرکەکەی جێبەجێ بکات.\nسێیەم: فەرمانبەران دەبێت پابەند بن بە پاراستنی نهێنی کاروباری فەرمانبەرییەتی و نابێت ئەو زانیارییانەی کە بە نهێنی پۆلێن دەکرێن، لە دەرەوەی رێکارە یاساییەکان ئاشکرا بکرێن.\nچوارەم: هەموو وەزیرەکانی کابینەی نۆیەمی حکوومەتی هەرێمی کوردستان دەبێت بە پێی یاسا و رێنماییەکانی دەستەی دەستپاکیی کوردستان، سەرجەم ماڵ و موڵکی خۆیان ئاشکرا بکەن.\nپێنجەم: دەبێت رووتین لەداموودەزگانی حکوومەتدا نەمێنێت وسەرجەم مامەڵەی هاووڵاتیان بە شێوەیەکی خێرا و وورد، لەلایەن فەرمانبەرانەوە جێبەجێ بکرێت. هەروەها وەڵامدانەوەی سکاڵاو و پرسیاری هاووڵاتیان بە شێوەیەکی خێرا و گونجاو، ئەرکی داموودەزگاکانی حکوومەتە و دەبێت وەڵامی روون و ئاشکرا بۆ مامەڵەی هاووڵاتیان هەبێت و هۆکاری هەردواکەوتنێک یا رەزامەندی نەدانێک روون و ئاشکرا بێت وپێویستە رێز لە هاوڵاتیان بگیرێت لە داموودەزگاکانی حکوومەتدا.\nشەشەم: دیاردەی بەرتیلدان و بەرتیل وەرگرتن، لەناو دامودەزگاکانی حکوومەتدا هەستی پێدەکرێت، بۆیە بنبڕ کردنی ئەم دیاردەیە دەبێتە یەکێک لەکارە لەپێشینەکانی وەزیر و بەرپرسە باڵاکانی حکوومەتی هەرێم و ئەم بابەتە بە هیچ شیوەیەک چاوپۆشی لێ ناکرێت و سەرپێچیکاران بە تووندی سزا دەدرێن


کێوە بەفرینەكان بەخێراییەکی کەم وێنە لەحاڵی توانەوەدان!\nخەبات مێدیا: دوایین لێكۆڵینەوەكانی زانایان دەریدەخات كە ڕەوتی توانەوەی کێوە بەفرینە سروشتیەکان لە سەرتاسەری جیهان، بەخێراییەکی مەترسیدار بەردەوامە، و لەو نێوەندەدا بارودۆخی توانەوەی کێوە بەفرینەكان لە گریند لاند" و جەمسەری باشوور"خێراتر لە شوێنەکانی دیکەیە.\nلە نوسراوێک کە بە تازەیی لە گۆڤاری زانستی کرایوسفر دا چاپ کراوە، ئاماژەی بەوە كردووە كە توانەوەی کێوە بەفرینە سروشتییەکان هاوکات لەگەڵ پێشبینیەکانی گرووپی [ئاڵوگۆڕی ناوچەیی نەتەوە یەکگرتووەکان] دەچێتە پێشەوە.\nتۆماس ئەسلیتر، سەرپەرەستی گروپی لێکۆڵینەوە و ئەندامی ناوەندی چاودێری و ئاڵوگۆڕی جەمسەرەکان لە زانکۆی لیدز" لە وتووێژێکدا ئاگاداری داوە کە ئەم ڕووداوانە لێکەوتەی قەرەبوو نەکراوەی بە دواوە دەبێت وباوەڕی وایە ئەگەر بەرزبوونەوەی ئاستی ئاوە ئازادەکان بەم شێوەیە بەردەوام بێت، لەبیست ویەکی فێوریەی ٢٠٢١دا، کاریگەری جددی لەسەر شارەکانی قەراخ دەریادا دروست دەكات.\nدوو لەسەر سێی ئەو كێوە بەفرینانە بەهۆكاری گەرم بوونی زەوی، و یەک لە سێی باقی ماوە بەهۆکاری گەرم بوونی دەریاکان بوونەتە ئاو. خێرایی توانەوەی شاخە بەفرینەکان لەمەودای ئەوساڵانەدا نزیک بە 57٪ لەسەد زیادی کردووە بەجۆرێک کە لە 800000000000(800 ملیار)تۆن لە سەدەی 90ی میلادی، هەتا 1/200000000000(یەک ترلیۆن و 200ملیار)تۆن لەساڵی 2017 نیوەی ئەم سەهۆڵانە تواونەتەوە سەر وشکاییەكان و بوونەتە هۆی بەرزبوونەوەی ئاستی ئاوە ئازادەکان.\nڕێکه‌وت: 2021-02-02 09:28:15\nTITLE/کێوە بەفرینەكان بەخێراییەکی کەم وێنە لەحاڵی توانەوەدان\nکێوە ** بەفرینەكان ** کێوە بەفرینەكان ** بەخێراییەکی ** کێوە بەخێراییەکی ** بەفرینەكان بەخێراییەکی ** کێوە بەفرینەكان بەخێراییەکی ** کەم ** کێوە کەم ** بەفرینەكان کەم ** کێوە بەفرینەكان کەم ** بەخێراییەکی کەم ** کێوە بەخێراییەکی کەم ** بەفرینەكان بەخێراییەکی کەم ** کێوە بەفرینەكان بەخێراییەکی کەم ** وێنە ** کێوە وێنە ** بەفرینەكان وێنە ** کێوە بەفرینەكان وێنە ** بەخێراییەکی وێنە ** کێوە بەخێراییەکی وێنە ** بەفرینەكان بەخێراییەکی وێنە ** کێوە بەفرینەكان بەخێراییەکی وێنە ** کەم وێنە ** کێوە کەم وێنە ** بەفرینەكان کەم وێنە ** کێوە بەفرینەكان کەم وێنە ** بەخێراییەکی کەم وێنە ** کێوە بەخێراییەکی کەم وێنە ** بەفرینەكان بەخێراییەکی کەم وێنە ** کێوە بەفرینەكان بەخێراییەکی کەم وێنە ** لەحاڵی ** کێوە لەحاڵی ** بەفرینەكان لەحاڵی ** کێوە بەفرینەكان لەحاڵی ** بەخێراییەکی لەحاڵی ** کێوە بەخێراییەکی لەحاڵی ** بەفرینەكان بەخێراییەکی لەحاڵی ** کێوە بەفرینەكان بەخێراییەکی لەحاڵی ** کەم لەحاڵی ** کێوە کەم لەحاڵی ** بەفرینەكان کەم لەحاڵی ** کێوە بەفرینەكان کەم لەحاڵی ** بەخێراییەکی کەم لەحاڵی ** کێوە بەخێراییەکی کەم لەحاڵی ** بەفرینەكان بەخێراییەکی کەم لەحاڵی ** کێوە بەفرینەكان بەخێراییەکی کەم لەحاڵی ** وێنە لەحاڵی ** کێوە وێنە لەحاڵی ** بەفرینەكان وێنە لەحاڵی ** کێوە بەفرینەكان وێنە لەحاڵی ** بەخێراییەکی وێنە لەحاڵی ** کێوە بەخێراییەکی وێنە لەحاڵی ** بەفرینەكان بەخێراییەکی وێنە لەحاڵی ** کێوە بەفرینەكان بەخێراییەکی وێنە لەحاڵی ** کەم وێنە لەحاڵی ** کێوە کەم وێنە لەحاڵی ** بەفرینەكان کەم وێنە لەحاڵی ** کێوە بەفرینەكان کەم وێنە لەحاڵی ** بەخێراییەکی کەم وێنە لەحاڵی ** کێوە بەخێراییەکی کەم وێنە لەحاڵی ** بەفرینەكان بەخێراییەکی کەم وێنە لەحاڵی ** کێوە بەفرینەكان بەخێراییەکی کەم وێنە لەحاڵی ** توانەوەدان ** کێوە توانەوەدان ** بەفرینەكان توانەوەدان ** کێوە بەفرینەكان توانەوەدان ** بەخێراییەکی توانەوەدان ** کێوە بەخێراییەکی توانەوەدان ** بەفرینەكان بەخێراییەکی توانەوەدان ** کێوە بەفرینەكان بەخێراییەکی توانەوەدان ** کەم توانەوەدان ** کێوە کەم توانەوەدان ** بەفرینەكان کەم توانەوەدان ** کێوە بەفرینەكان کەم توانەوەدان ** بەخێراییەکی کەم توانەوەدان ** کێوە بەخێراییەکی کەم توانەوەدان ** بەفرینەكان بەخێراییەکی کەم توانەوەدان ** کێوە بەفرینەكان بەخێراییەکی کەم توانەوەدان ** وێنە توانەوەدان ** کێوە وێنە توانەوەدان ** بەفرینەكان وێنە توانەوەدان ** کێوە بەفرینەكان وێنە توانەوەدان ** بەخێراییەکی وێنە توانەوەدان ** کێوە بەخێراییەکی وێنە توانەوەدان ** بەفرینەكان بەخێراییەکی وێنە توانەوەدان ** کێوە بەفرینەكان بەخێراییەکی وێنە توانەوەدان ** کەم وێنە توانەوەدان ** کێوە کەم وێنە توانەوەدان ** بەفرینەكان کەم وێنە توانەوەدان ** کێوە بەفرینەكان کەم وێنە توانەوەدان ** بەخێراییەکی کەم وێنە توانەوەدان ** کێوە بەخێراییەکی کەم وێنە توانەوەدان ** بەفرینەكان بەخێراییەکی کەم وێنە توانەوەدان ** کێوە بەفرینەكان بەخێراییەکی کەم وێنە توانەوەدان ** لەحاڵی توانەوەدان ** کێوە لەحاڵی توانەوەدان ** بەفرینەكان لەحاڵی توانەوەدان ** کێوە بەفرینەكان لەحاڵی توانەوەدان ** بەخێراییەکی لەحاڵی توانەوەدان ** کێوە بەخێراییەکی لەحاڵی توانەوەدان ** بەفرینەكان بەخێراییەکی لەحاڵی توانەوەدان ** کێوە بەفرینەكان بەخێراییەکی لەحاڵی توانەوەدان ** کەم لەحاڵی توانەوەدان ** کێوە کەم لەحاڵی توانەوەدان ** بەفرینەكان کەم لەحاڵی توانەوەدان ** کێوە بەفرینەكان کەم لەحاڵی توانەوەدان ** بەخێراییەکی کەم لەحاڵی توانەوەدان ** کێوە بەخێراییەکی کەم لەحاڵی توانەوەدان ** بەفرینەكان بەخێراییەکی کەم لەحاڵی توانەوەدان ** کێوە بەفرینەكان بەخێراییەکی کەم لەحاڵی توانەوەدان ** وێنە لەحاڵی توانەوەدان ** کێوە وێنە لەحاڵی توانەوەدان ** بەفرینەكان وێنە لەحاڵی توانەوەدان ** کێوە بەفرینەكان وێنە لەحاڵی توانەوەدان ** بەخێراییەکی وێنە لەحاڵی توانەوەدان ** کێوە بەخێراییەکی وێنە لەحاڵی توانەوەدان ** بەفرینەكان بەخێراییەکی وێنە لەحاڵی توانەوەدان ** کێوە بەفرینەكان بەخێراییەکی وێنە لەحاڵی توانەوەدان ** کەم وێنە لەحاڵی توانەوەدان ** کێوە کەم وێنە لەحاڵی توانەوەدان ** بەفرینەكان کەم وێنە لەحاڵی توانەوەدان ** کێوە بەفرینەكان کەم وێنە لەحاڵی توانەوەدان ** بەخێراییەکی کەم وێنە لەحاڵی توانەوەدان ** کێوە بەخێراییەکی کەم وێنە لەحاڵی توانەوەدان ** بەفرینەكان بەخێراییەکی کەم وێنە لەحاڵی توانەوەدان ** کێوە بەفرینەكان بەخێراییەکی کەم وێنە لەحاڵی توانەوەدان **


بواتینگ له یه‌كه‌مین دیمانه‌یدا تۆڕه كۆمه‌ڵایه‌تییه‌كانی هه‌ژاند\nكیڤن برێنس بواتینگ یاریزانی نوێی یانه‌ی بارسێلۆنا\nكیڤن پرێنس بواتینگ یانه‌ی بارسێلۆنا\nدوای ئه‌وه‌ی بارسێلۆنا دره‌نگایی شه‌وی رابردوو گواستنه‌وه‌ی کێڤن پرێنس بواتینگی به شێوه‌ی خواستن له یانه‌ی ساسولۆی ئیتاڵیاوه راگه‌یاند، له یه‌كه‌مین لێدوانیدا وه‌ك یاریزانی نوێی بارسێلۆنا ئاماژه‌ی بۆ ئه‌وه كرد كه ده‌یه‌وێت گۆڵ له ریال مه‌درید بكات، گوتیشی: جوانترین گۆڵی ژیانی وه‌رزشیم ئه‌و گۆڵه بوو كه به درێسی ئه‌یسی میلان له 2016 له بارسێلۆنام تۆمار كرد.\nبواتینگ له لێدوانێكدا بۆ پێگه‌ی فه‌رمی بارسێلۆنا گوتی: وه‌كو هه‌ر یاریزانێكی دیكه به پۆشینی درێسی بارسێلۆنا خه‌ونه‌كه‌م بووه راستی، هه‌موو یاریزانێك خه‌ون به‌وه ده‌بینیت رۆژێك له رۆژ یاریی بۆ یانه‌یه‌كی گه‌وره بكات، پێشموایه ئه‌و یانه گه‌وره‌یه بارسێلۆنایه.\nبواتینگ ده‌شڵێت: راسته ته‌مه‌نم 31 ساڵه، به‌ڵام هه‌موو كه‌سیك ده‌زانێت توانای جه‌سته‌ی من چۆنه، له‌به‌ر ئه‌وه نامه‌وێت باسی هێزی خۆم بكه‌م، ته‌نیا ئه‌وه نه‌بێت له‌گه‌ڵ یاریزانه‌كان به‌یه‌كه‌وه ئامانجه‌كانمان بپێكین، له راستیدا هه‌موو كه‌سێك له ته‌مه‌نی منداڵیه‌وه كه یاریی تۆپی پی ده‌كات خه‌ون به‌وه ده‌بینێت رۆژێك له رۆژان یاریی بۆ بارسا بكات،هیوادارم بتوانم یارمه‌تی بارسا بده‌م له بردنه‌وه‌ی نازناوه‌كان.\nله باره‌ی كریستیانۆ و مێسی، یاریزانه نوێیه‌كه‌ی بارسێلۆنا گوتی: كریستیانۆ نموونه‌ی باشترین یاریزانه‌كانی جیهانه و هه‌میشه هه‌وڵده‌دات باشترین ئاست پێشكه‌ش بكات، زۆرترین مه‌شق و راهێنان ده‌كات بۆ ئه‌وه‌ی بیسه‌لمێنێت باشترینی جیهانه، به‌ڵام ئه‌وه‌ی مێسی ده‌یكات به هیچ یاریزانێكی دیكه ناكرێت.\nبواتینگ گوتیشی: كریستیانۆ یه‌كێكه له گۆڵكه‌ره نایابه‌كانی ئه‌م سه‌رده‌مه، به هه‌ردوو قاچه‌كانی گۆڵ ده‌كات و له لێدانی سه‌ریش نایابه، به‌ڵام ناكرێت به مێسی به‌راوردی بكه‌ن، چونكه مێسی یاریزانی هه‌ساره‌یه‌كی دیكه‌یه و ناكرێت به مرۆڤی سه‌رزه‌وی به‌راوردی بكه‌ن.\nبواتینگ ده‌شڵێت: دڵتەنگم بە رۆیشتنم لە ساسۆلۆ، بەڵام ئەمە دەرفەرتی تەمەنمە و ناتوانم رەتیبکەمەوه، دەمەوێت لە یاریی کلاسیکۆی داهاتوو لە یاریگەی سانتیاگۆ بێرنابیۆ بەرامبەر ریال مەدرید گۆڵ بکەم.


موقتەدای سەدر وەك ڤایرۆس... شوێنكەوتوانی وەك ڤایرۆسپەرست\nئەوەی ئەم گرتە ڤیدیۆییە (مەبەست ڤیدیۆی تایبەت بە گردبوونەوەی لایەنگرانی سەدرە لە مەراسیمێكی ئاینیدا سەرەڕای هۆشداریدانەكان لەبارەی كۆرۆناوە) نیشانیدانی دەركەوتە دینییەكەی ئەو كارەساتە گەورەیەیە، كە عێراقی ئەمڕۆی تیادا نووقم بووە. موقتەدای سەدر مناڵێكی نەزان و سەرڕۆی ئایەتوڵایەكی دینییە. لە باوكییەوە سەرمایەیەكی دینیی گەورەی بۆ ماوەتەوە و لە دوای كەوتنی سەدامەوە خاوەنی سوپا و میلیشیای تایبەت بە خۆیەتی كە هەرجارە و لەژێر ناوێكدا ڕێكیاندەخات و كاریانپێدەكات. سەرێكە لە سەرەكانی ناو ئەو چەند خێزانە دینییە سیاسییە شیعەیە، كە هەریەكێكیان ئەمڕۆكە بەشێك لە دەسەڵات و سامانی عێراقی لەژێر دەستدایە. ئەم میلیشیایەی موقتەدای سەدر خۆی بەسەدان و هەزارانیان لێكوژراوە و بەسەدا و هەزارانیشیان كوشتوە.\nزۆرینەی شوێنكەوتوەكانی سەدر كەسانی كەم دەرامەت و هەژار و پەراوێزخراوی ناو كۆمەڵگای عێراقین. ئینتیما بۆ دین و ئینتیما بۆ خێزانێكی دینیی سیاسیی تەواو ئالودەی كردون و هۆشیارییەكی تەواو شێواو و ناهۆشیاریی بەسەردا سەپاندون. ئەم هەوادارانە كە لەم ڤیدیۆیەدا و لەم كارەساتی بڵاوبوونەوەی ڤایرۆسی كۆرۆنایەدا بچووكیی و ملكەچیی خۆیان بۆ سەدر دووبارەدەكەنەوە، نیشانیئەدەن عێراق لەناو چ كارەساتێكی دینیی و سیاسیی و كولتوریدایە.\nئەم فۆرمەش لە دینداریی، كە لەسەر دروستكردنی قەرەباڵغیی و حەشامەت كاردەكات، كە دین لە هەموو ڕەهەندێكی ڕۆحیی و تاكەكەسیی دادەبڕێت، هەمان ئەو فۆرمە شانۆیی و نمایشگەرانەی دیندارییە كە لە ئێستادا لە بەشێكی گەورەی خۆرهەڵاتی ناوەڕاستدا ئامادەیە.\nلەم قەرەباڵغیەدا دین لە باتی ئەوەی پەیوەندییەكی ڕۆحیی و ئەخلاقیی بێت لە گەڵ خودای ئیماندارەكاندا، نمایشی تەسلیمبوونە بە سەرۆكێكی دینیی. "بەشانۆكردنی دینداریی" ئاكاری سەرەكیی دینداریی بەشێكی گەورەی هێز و تەوژم و فێرگە دینییەكانی ئەمڕۆن. لەمەشدا خۆدەرخستن وەك ئایندارێكی ڕاستەقینە، وەك هەوادارێكی سەرسەخت، ئاكاری سەرەكییە، نەك ڕاوەستان لەبەردەم خودایەكدا كە لە ئاسمانەوە سەیری ئیماندارەكانی دەكات.


Kurdipedia - ئاگرەکەم مەسڕنەوە\n📕 ئاگرەکەم مەسڕنەوە | Groupe: Bibliothèque | Articles langue: 🏳 کوردیی ناوەڕاست\nنووسینی: ئازاد سوبحی\nکۆی بەرهەمە شیعرەکانی ئازاد سوبحی جوانە مەرگە.\n1. 👁 ئازاد سوبحی\n➕ Ajouté par (Manu Berzincî) sur Aug 23 2015 9:35PM\n✍ Cet article a récemment mis à jour par (Ziryan Serçinarî) sur: Oct 31 2018 12:59PM\n👁 Cet article a été lu fois 2,768\n📷 Fichier de photos 1.0.1 39 KB Aug 23 2015 9:35PM Manu Berzincî


ماڵپەری فیردەوس | باشترین شێوازی دوعا کردن چۆنە ؟\nسەردێری پرسیار: باشترین شێوازی دوعا کردن چۆنە ؟\nبەرواری دانان :2018-10-07 کۆدی پرسیار:360\nپرسیار // باشترین شێوازی دوعا کردن چۆنە ؟\nوەلام // زانایان دەلێن دوعا کردن عیبادەتێکە لە عیبادەتەکان ، خوای گەورە هانی ئیمانداران دەدات کە دوعا تەنها لە خوای خۆیان بکەن و کەس نەکەن بە واستە لە نێوان خۆیان و خوای خۆیان ، وە توڕەش دەبێت ئەگەر بەندەی دوعای لێ نەکات .\nزانایان دەلێن باشترین شێوازی دوعا کردن ئەم ئادابانەن :\nیەکەم // نیەت پاکی ، واتە دوعا بە پاکی لە خوا بکات بۆ ڕیاء و سومعە نەبێت .\nدووەم // داوا لە خوای گەورە بکات بە ناوە جوانەکانی ، بەلگە :\nخوای گەورە دەفەرمووێت : (( وللە الٲسماء الحسنی فادعوا بها (۱٨۰) )) الاعراف ، واتە : ناوەکانی خوای گەورە هەمووی جوانن و پڕ شکۆن ، دەسا ئێوەش هەر بەو ناوانەوە بانگی بکە ، دوعا بەو ناوانەوە بکەن .\nسێیەم // مەدحی خوای گەورە بکات پێش دوعا کردن ، بەلگە :\nپێغەمبەر سەلامی خوای لێ بێت دەفەرمووێت : (( ٳذا صلی ٲحدكم فلیبدٲ بتحمید الله والثناء علیه ثم لیصل علی النبي صلی الله علیه وسلم ثم لیدع بعد ماشاء )) رواە الترمذی (۳٤۷۷) .\nواتە : ئەگەر یەکێک لە ئێوە دوعای کرد با بە سوپاس کردن و مەدح کردنی خوای گەورە دەست پێ بکات ، پاشان ، پاشان سەلاوات لەسەر پێغەبمبەر لێ بدات ، پاشان با دوعا بکات بەوەی کە دەیەوێت .\nسێیەم // سەلاوات لێدان لەسەر پێغەمبەر سەلامی خوای لێ بێت ، بەلگە :\nپێغەمبەر سەلامی خوای لێ بێت دەفەرمووێت : (( كل دعاء محجوب حتی تصلی علی النبي صلی الله علیه وسلم )) صححه الالبانی في صحیح الجامع (٤۳۹۹) ، واتە : هەموو دوعایەک ڕاگیراوە هەتا سەلاوات لەسەر پێغەمبەر لێ دەدەیت .\nچوارەم // دەست بەرز کردن ، بەلگە :\nعن سلمان رضي الله عنه قال : قال رسول اللە صلی الله علیه وسلم قال : (( ٳن ربکم حي كریم یستحیی من عبده ٳذا رفع یدیه ٳلیه ٲن یردهما صفرا )) رواە ابوداود (۱٤٨٨)\nپێنجەم : ڕووکردنە قیبلە کاتی دوعا کردن ، بەلگە :\nعومەر خوای لێی ڕازی بێت دەفەرمووێت : کاتێک ڕۆژی بەدر هات پێغەمبەر سەلامی خوای لێ بێت سەیری موشریکەکانی کرد کە هەزار بوون وە هاوەلانی سێ سەد و شتێک بوون ، ڕووی لە قیبلە کرد و دەستی بەرز کرد ، دوعای کرد : (( اللهم ٲنجز لی ما وعدتنی ، .............)) رواە مسلم (۱۷٦۳) .\nشەشەم // دڵنیا بیت کە دوعات قبوول دەبێت ، وە دڵت بە ئاگا بێت ، وە گومانی باشیش بە خوای گەورە ببەیت ، بەلگە :\nپێغەمبەر سەلامی خوای لێ بێت دەفەرمووێت : (( ادعوا اللە و ٲنتم موقنون بالٳجابة ، واعلموا ٲن الله لایستجیب دعاء من قلب غافل واه )) رواە الترمذي ( ۳٤۷۹).\nواتە : دوعا لە خوا بکەن کە دڵنیا بن لە قبوول بوونی ، بزانن کە خوای گەورە وەلامی دوعای دلێکی غافل ناداتەوە .\nحەوتەم // دووبارە کردنەوەی دوعا سێ جار ، پێغەمبەر سەلامی خوای لێ بێت هەندێک جار سێ جار دوعای دووبارە دەکردەوە .\nهەشتەم // دوعا کردن بە ملکەچی ، وە ئومێدت بە ڕەحمی خوا هەبێت و بە ئومێدی پاداشت بیت .\nخوای گەورە دەفەرمووێت : ((ادعوا ربكم تضرعا وخفیة )) [الاعراف : ٥٥ ] ، واتە : بپاڕێنەوە لە پەروەردگارتان بە ملکەچی و پەناهی .\nخوای گەورە دەفەرمووێت : (( ٳنهم کانوا یسارعون فی الخیرات و یدعوننا رغبا ورهبا وکانوا لنا خاشعین )) [ الانبیاء : ٩٠ ] ، واتە : چونکە ئەوان هەموویان لە کاری خێر و چاکەدا دەست پێشخەریان دەکرد ، هەمیشە لەبەر هیواو ڕەحمەتی ئێمە دوعایان دەکرد .\nنۆیەم // پەلە نەکردن لە قبوول بوون ، وە دوعای شەڕ نەکردن ، بەلگە :\nپێغەمبەر سەلامی خوای لێ بێت دەفەرمووێت : (( دوعای بەندە قبوول دەکرێت ئەگەر بۆ تاوان نەبێت ، وە بڕینی پەیوەندی خزمایەتی ، ئەگەر پەلەش نەکات ، وتیان : ئەی نێردراوی خوا پەلە نەکردن چی یە ؟ وتی : بەندە دەلێت دوعام کرد دوعام کرد ، هیچ وەلامم نەبینی ....)) رواە البخاری ، مسلم .\nدەیەم // دوعا کردن بە نەرم و نیانی و بێ دەنگ بەرز کردن ، بەلگە :\nیانزدەهەم // خواردن و خواردنەو و جل و بەرگی حەلال بێت .\nدوانزدەهەم // دوعا کردن بە گەرمی و عەزمی ، نەک بە سارد و سڕیەوە .\nپێغەمبەر سەلامی خوای لێ بێت دەفەرمووێت : (( لایقولن ٲحدکم : اللهم اغفر لی ٳن شئت ، اللهم ارحمنی ٳن شئت ، لیعزم المسٲلة ، فٳن الله لا مكره له )) رواە البخاری (٦۳۳۹) ، مسلم (۲٦۷۹) .


کوردیپێدیا - بۆ کردنەوەی ڕێگای کەرکوک- هەولێر بڕی 714 ملیۆن دینار پێویستە\n📊 بۆ کردنەوەی ڕێگای کەرکوک- هەولێر بڕی 714 ملیۆن دینار پێویستە | پۆل: ئامار و راپرسی | زمانی بابەت: 🏳 کوردیی ناوەڕاست\nبۆ کردنەوەی ڕێگای کەرکوک- هەولێر بڕی 714 ملیۆن دینار پێویستە\nبەهۆی ڕووخانی پردی پردێپردێ-ەوە، تا ئێستا ڕێگای سەرەکیی کەرکوککەرکوک- هەولێر نەکراوەتەوە و بەڕێوبەری شارەدێی پردێ-ش دەڵێت:بۆ چاکردنەوەی بڕی 714 ملیۆن دینار پێویستە.\nحەیدەر عەبادی سەرۆک وەزیرانی عێراق، لە دووەم ڕۆژی جەژنی ڕەمەزان، فەرمانی کردنەوەی ڕێگای نێوان کەرکوک- هەولێری دەرکرد، بەڵام تا ئێستا ڕێگاکە نەکراوەتەوە.\nعەبدولموتەلیب نەجمەدین، بەڕێوبەری شارەدێی پردێ، بە رۆژنیوزی ڕاگەیاند:ئێستا ڕێگاکە نەکراوەتەوە.\nسەبارەت بە هۆکارەکەشی، عەبدولموتەلیب، وتی:پەیوەندیی بە ڕووخانی پردەکەی پردێ-ەوە هەیە، کە کەرکوک و هەولێر بەیەکەوە دەبەستێتەوە و تا ئێستا چاکنەکراوەتەوە.\nناوبراو، ئاماژەی بەوەشکرد، کە لیژنەیەک لە لایەن وەزارەتی ناوخۆی عێراقەوە، سەردانی پردە ڕوخاوەکەیان کردووە، تێچووی چاکردنەوەی پردەکە بە بڕی 714 ملیۆن دیناری عێراقی خەمڵێندراوە، هەروەها ئەگەر دەست بە چاک کردنەوەشی بکرێت، بەلایەنی کەمەوە ماوەی چوار مانگ کاتی پێویستە.\nڕۆژی 18ی ئۆکتۆبەر لەکاتی ڕووبەڕووبوونەوەی حەشدی شەعبی و هێزە عێراقییەکان و هێزی پێشمەرگە لە سنووری شارەدێی پردێ، پردی پردێ تەقێندرایەوە، کە دواتر عێراق ڕایگەیاند، لەلایەن پێشمەرگەوە تەقێندراوەتەوە.، بەو هۆیەوە ڕێگای هاتوچۆی کەرکوک و شارەکانی باشور و ناوەڕاستی عێراق بۆ هەولێر داخرا.\nلەدوای تەقاندنەوەی پردەکەوە هاتووچۆکردن لەو ڕێگایەوە ڕاگیراوە و ئێستا هاوڵاتیان لە شارەدێی تەق تەق-ەوە هاتووچۆ دەکەن، کاتێکی زۆرتری پێدەچێت و قەرەباڵغیی زۆریشی دروستکردووە.\n#پردێ | #کەرکوک | #20-06-2018 |\n➕ ئەم بابەتە لەلایەن: (هاوڕێ باخەوان)ەوە لە: Jun 20 2018 3:25PM تۆمارکراوە\n📷 فایلی وێنە 1.0.1 67 KB Jun 20 2018 3:26PM هاوڕێ باخەوان


په‌رله‌مانى عێراق لێژنه‌یه‌كى به‌دواداچوونى بۆ كێشه‌كانى خانه‌قین پێكهێنا\n24/5/2019 - 18:38\nلیژنه‌كه سه‌ردانى شارى خانه‌قینى كرد\nبه‌هۆى تێكچوونى دۆخى ئه‌منیى شاره‌كه و كوشتنى چه‌ند هاووڵاتیه‌كى كورد و سووتاندنى ره‌ز و باغ و گه‌نمى جووتیارانى ناوچه‌كه، سه‌رۆكایه‌تى په‌رله‌مانى عێراق لێژنه‌یه‌كى به‌دواداچوونى بۆ چاره‌سه‌ركردنى كێشه‌كانى خانه‌قین پێك هێنا.\nناسر هه‌ركى ئه‌ندامى په‌رله‌مانى عێراق له لێژنه‌ى ئاسایش و به‌رگرى راگه‌یاند "به مه‌به‌ستى دۆزینه‌وه‌ى چاره‌سه‌رێكى گونجاو بۆ دۆخى ئه‌منى و قه‌ره‌بووكردنه‌وه‌ى زیانلێكه‌وتووانى رووداوه‌كانى ئه‌م دواییه‌ى شاره‌كه، ئێمه وه‌كو ئه‌ندامانى كورد له لێژنه‌ى ئاسایش و به‌رگرى له‌سه‌ر راسپارده‌ى سه‌رۆكایه‌تى په‌رله‌مانى عێراق ئه‌مڕۆ سه‌ردانى شارى خانه‌قینمان كرد".\nراشیگه‌یاند" له سه‌ردانه‌كه‌ماندا له‌گه‌ڵ قایمقام و لایه‌نه سیاسى و سه‌ربازییه‌كان و رێكخراوه‌كانى كۆمه‌ڵگه‌ى مه‌ده‌نى و كه‌سوكارى شه‌هیدان كۆبووینه‌وه، لەمبارەوە وه‌كو ئه‌ندامانى لێژنه‌كه راپۆرتێكى تێر و ته‌سه‌لمان ئاماده كردووه و راده‌ستى سه‌رۆكایه‌تى په‌رله‌مانمان كردووه، بڕیاره هه‌فته‌ى داهاتوو په‌رله‌مان راپۆرته‌كه ئاراسته‌ى سه‌رۆكایه‌تى ئه‌نجوومه‌نى وه‌زیران بكات، به مه‌به‌ستى بڕیاردان له‌سه‌ر كێشه‌كه به حوكمى ئه‌وه‌ى ئه‌وان ده‌سه‌ڵاتى جێبه‌جێكردنن".\nهەروەها ئه‌وه‌شى راگه‌یاند" له ڕاپۆرته‌كه‌دا داواى قه‌ره‌بووى مادیمان كردووه بۆ جووتیارانى ناوچه‌كه، چونكه ده‌نگۆى ئه‌وه هه‌یه زیانلێكه‌وتووانى رووداوه‌كانى ئه‌م دواییه‌ى ناوچه كوردستانییه‌كان قه‌ره‌بوو بكرێنه‌وه، سه‌ره‌ڕاى ئه‌وه‌ش گه‌ڕانه‌وه‌ى پێشمه‌رگه بۆ ناوچه‌كه باس كراوه، چونكه به‌بێ گه‌ڕانه‌وه‌ى پێشمه‌رگه مه‌حاڵه ره‌وشى ئاسایشى ناوچه‌كه سه‌قامگیر بێت".باس\nالرئيس بارزاني يوجه رسالة الى الرأي العام الكوردستاني\nدول اوربية توقف تصدير السلاح لأنقرة بعد احتجاجات سلمية كوردية عمت مدنها\nقسد: تمشيط رأس العين من الفصائل المسلحة واشتباكات عنيفة ببلدة سلوك بريف كوباني\nأمريكا تبدي "قلقها البالغ" بشأن تقارير عن مقتل سياسية كوردية بشمال شرق سوريا


سمکۆ محەمەد /كوردو نێوانەكان\nكورد لەوەتەی هەیە لەسەردەمی شۆڕش كە شۆڕی نەكردووە بەڵكو یاخی بووە لەدەوڵەتەكان، هەمیشە لەنێوانەكاندا ماوەتەوەو خۆی رزگار نەكردووە لەدووڕییان، بۆیە نەئەمیان بووەو نەئەویان، لەلایەك لاگیری لەكێشەی خۆی و لەلایەك لاگیری ئەوانی تری كردووە، لەلایەك خۆكۆكردنەوە و لەلایەك خۆ هەڵواسین بەئەوانی ترەوە، لەلایەك وەكو نەتەوەیەك ژێردەست و زوڵملێكراو و لەلایەك وەكو دەسەڵاتێكی ستەمكار مامەڵەی كردووە، لەلایەك سەر بەئاینی زاڵ و لەلایەكی تر دژە گوتاری ئاینی توندڕەو بووە، ئێستا خاوەنی نیمچە دەوڵەت و دەسەڵاتی خۆیەتی، هێشتا لەو نێوانە دەرنەچووە كە شوناسی خۆی ئاشكرا بكات.\nلەو نێوانانەی كە كورد هەم وەكو سیاسەت و هەم وەكو نەتەوەو هەم وەكو ئاین تێیكەوتووە، لەئەنجامی خۆی یەكلایی نەكردنەوە گورزی كوشندەی بەركەوتووە، بۆ نموونە ئەگەر سیاسەتێكی موستەقیمی گرتبێت و وەكو خۆی سیاسەتی كردبێت كە بەگوتارێكی یەكگرتوو بەشداری هاوكێشەی سیاسی كردبێت، ئەوا دوچاری ململانێیەكی گەورە بۆتەوەو بەهەموو دوژمنەكانی دژی وەستاونەتەوە، ئەگەرنا پارچە پارچە بووە، ئەگەر وەكو نەتەوە بەیەك ئاراستە كێشەی خۆی نمایش كردبێت، ئەوا نەتەوەكانی دیكە بەرەگەزبەرست و شۆڤێنی و دیكتاتۆر تەماشایان كردوون، ئەگەر لاگیری لەتایفەی جیاوازی مەزهەبی كردبێت هەروەك ئەوەی لەعیراق دەگوزەرێت و بەناڕاستەوخۆ دابەشبوونەتە سەر مەزهەبەكان، ئەوا لەهەردوولا تەكفیر كراوە، بۆیە هەمیشە لەنێوانەكاندا ماوەتەوە و قوربانی بەگوتاری نەتەوەیی خۆی داوە لەبری ئەوەی بەنێوانەكان بدات.\nكێشەی كورد بۆیە هەمیشە بەشێكی كێشەكەی نێوانەكان بووە، ئەگەرچی پەیوەندی بە دابەشبوونیەوە هەیە بەسەر چوار دەوڵەتی جیاواز، بەڵام بەشێكی دیكەی ئینكاری كردنی واقیع بووە و بەخەیاڵ و هەندێكجاریش لەدژی یەكتر سیاسەتیان كردووە، ئێستا هەمان ئەو سیناریۆیانەی مێژوو دوبارە دەكەنەوە كە لەرابردوودا تۆمار كراون.\nئێران و توركیا باشترین نموونەی ئەو نێوانەیە كە كورد خۆی لەگەڵ هیچكام لەو دەوڵەتانە ساغ نەكردۆتەوە، ئەم حاڵەتە لەئاستی دیبلۆماسیەتی دەرەوەش هەستی پێدەكرێت، چونكە نێوانەكان لەلای كورد گرێدراوی بیرێكی تەسكەو فراوانكردنی ئەو بیرە، هەروەك گوتراوە بیری فراوانی گەرەكە، تەجاوز نەكردنی ئەم دونیابینیە تەسكە لەغروری سیاسیەوە سەرچاوەی نەگرتووە، بەڵكو لەسایكۆلۆژیەتێكی سیاسیەوەیە، بۆیە هەمیشە لەو نێوانەدا رزگاری نابێت.\nشەرعیەتی رابردووی كورد بەو پنتە تۆماركراوانەوە ئاساییە كەدژی خۆی بووە، چونكە قەڵەمڕەوییەكەی هەم سنووردار بووە و هەم شۆڕشگێڕی بووە، بەڵام ئێستا كەفراوان بووەو لەدەسەڵاتی دوژمن یان نەیارەكانیشی دەرچۆتە دەرەوە، بەدیاردەیەكی نائاسایی دەزانێ، بۆیە نەبۆی دابەشدەبێت و نەدەتوانێ بەپشكداری بەڕێوەی ببات، نەلەنێو خۆیدا خۆی قبوڵ دەكات و نەقبوڵیەتی نێوانی بكرێت، باشترین نموونەش سیناریۆكانی ئەم دواییە بوو، یان باشترین نموونە ئەوەیە لەر‌وژئاوا و باكوور و باشوور پەیوەندییە سیاسی و بازرگانی و دیبلۆماسیەكانی لەدژی خۆی بەكاردەهێنێ، ئەمە یەكێكە لەو كارتە بەهێزانەی كە نەیارەكانی لەدژی خۆی بەكاریدەهێننەوە و هەم دەیخەنەوە نێوانەكان و هەم خۆی دەخاتەوە نێوانەكان.


ئامادەکردنی بنێشتی کوردیی لە چیاکانەوە تا بازاڕ – کوردی – RojNews.News\nئامادەکردنی بنێشتی کوردیی لە چیاکانەوە تا بازاڕ\n22/06/2020 - 10:03:45 pm\nدووشەممە, 4 ماي 2020 – 07:37 ڕۆژنیوز – هەرێم قادر\nلە وەرزەکانی بەهار و هاویندا شیلەی بنێشتی کوردی لە دارەبەن بەرهەم دێت، ئەم خێزانەی هەڵەبجە کە ئێستا کارگەیان داناوە، دەڵێن هاوڵاتیان شیلەی دارەبەنەکانی شاخەکانی بۆین، گریان و باڵامبۆ لە سنوورەکەیان كۆدەكەنەوە و ئەوانیش لێیان دەکڕنەوە.\nسەرەتا شیلەکە کۆدەکرێتەوە، پاشان دەیپاڵێون لە مەنجەڵێكی گەورەدا بە ئاگرێكی تیژ و بۆماوەی کاتژمێرێک دەیکوڵێننن، لە كاتی كوڵاندنەكەشیدا دەبێت زۆر ئاگاداری ببن بەبەردەوامیی، بۆ ئەوەی بنێشتەكە لەناونەچێت.\nئەم خێزانە کە ئێستا کارەکەیان فراوان کردووە و ناویان ناوە ‘کارگەی بنێشتی بۆین’، کارەکەشیان تەنها فرۆشتنی بنێشت نییە، بەڵکوی ئاوی تاڵی بنێشتەکەش دەفرۆشن، کە دەوترێت بۆ چەند نەخۆشییەک سوودی هەیە و هاوڵاتیان بەکاری دەهێنن.\nدوای ئامادەبوونی، بنێشتەکە دەخرێتە ناو پارچەیەک نایلۆنەوە، ئەوەش بەچەند قەبارەیەک، کە لە ٢٥٠ دینارییەوە دەستپێدەکات بۆ هەزار دینار.\nئەم کارگە خۆماڵییەی هەڵەبجە، ئێستا بەرهەمەکانی دەگەیەنێتە شار و شارۆچکەکانی دیکەی هەرێمی کوردستان، لەوانە، هەولێر، سلێمانی، کەلار و چەمچەماڵ ….هتد.\nوەک سەلاح قادر خاوەنی كارگەكە بە ئێمەی وت، ئەم کاری دەیان ساڵەیانە و لە باووباپیرانیانەوە بۆیان بەجێماوە، دەشڵێت هاوڵاتیان بنێشتەكەیان بۆ دەبەن و ئەوانیش لێیان دەكڕنەوە.\nسەڵاح قادر دەڵێت ساغکردنەوەی بنێشت کارێکی قورس، لەگەڵ ئەمەشدا باس لەوە دەکات، کە مانگانە ٤٠٠ بۆ ٥٠٠ کیلۆ بنێشت ساغ دەکەنەوە و نیازیشیان هەیە پیشەکەیان فراوانتربکەن، کە ئێستا ١٠ کارمەندیان هەیە و ئەوانیش زۆرینەیان ژنانی گەنجن.\nڕۆژان جەبار یەکێک لە کارمەندەکانی کارگەکەیە، ئەو دەڵێت ڕۆژانە نزیکەی حەوت کاتژمێر کاردەکەن و دڵخۆشیشە بەوەی کە لەو شوێنەدا کاردەکات، کارەکەشی ئەوەیە کە بنێشتەکان دەکاتە ناو نایلۆنەوە بۆ ناردنە بازاڕەکان.\nڕۆژان پرۆژەکە بە گرنگ دەزانێت و بۆ ئەو گەنجانەی کە بێکارن، وەک خۆشی دەڵێت:”گرنگە بەتایبەت بۆ ژنان، داوا لە کچان و ژنان دەکەم کە لە ماڵەکان بێنە دەرەوە و خۆیان سەرقاڵی کارکردن لە دەرەوە بکەن و پشت بەخۆیان ببەستن”.\nکفری، فەرمانبەران و مامۆستایان دژی دواکەوتنی موچە گردبوونەوە\nچەتەکانی داعش بە پانتایی دەیان کیلۆمەتر ئازادانە دەسوڕێنەوە\nئەمیرێکی داعش لە گەرمیان کوژرا\n23 كانونی دووه‌م 2021\nپشتیوانیی ئاسایشی ئێزدیخان ٥٣ ڕۆژە بەردەوامە\nعیدۆ شەکر: ئاستەنگیی بۆ گەڕانەوەی ئێزدییەکان دروست دەکرێت\nئاسایشی ڕۆژئاوا: ئامانجی دەوڵەتی تورک لەناوبردنی دەستکەوتەکانە\nچالاکیی زیندانیانی دۆزی پەکەکە و پاژک ٥٨ ڕۆژە بەردەوامە\nپەیوەندییەکانی عێراق و تورکیا لە ڕێککەوتنەوە بۆ خلۆربوونەوە


ته‌فسیری ئایه‌ته‌كانی بیست و بیستو یه‌كه‌مى سوره‌تی (المجادلة)\nئایه‌ته‌كانی بیسته‌م و بیست و یه‌كه‌م\nواتە: ئه‌و كه‌سانه‌ی كه دوژمندارێتی خواو پێغه‌مبه‌ری خوا صَلَّی اللَّهُ عَلَيْهِ وَسَلَّمَ ده‌كه‌ن ئه‌وانه ده‌به‌زن و شكستیان به‌سه‌ردا دێت. (٢٠) ژێر ده‌سته‌و زه‌لیل ده‌كه‌ون خوای گه‌وره به وویستی خۆی له قه‌ده‌ری خۆیدا (له له‌وحولمه‌خفوزدا) بڕیاری سه‌ركه‌وتنی خۆی و پێغه‌مبه‌ره‌كانی خۆی داوه سه‌لامی خوایان لێ بێت، ده‌فه‌رموێ: به ته‌ئكید خۆم و پێغه‌مبه‌رانم هه‌م به‌هێزی به‌ڵگه‌و به به‌ڵگه‌ی هێز زاڵ ده‌بین، خوای گه‌وره به‌هێزه دەسەڵاتداره. (٢١)\nئه‌و كه‌سانه‌ی كه به‌ره‌ی دوژمندارێتییان به‌رامبه‌ر خواو پێغه‌مبه‌ره‌كه‌ی كردۆته‌وه‌و سه‌نگه‌ریی شەڕیان هه‌ڵكه‌ندووه، ئه‌وانه به‌راستی له رێبازی راست، له دیدی روون و هه‌ڵوێستی حه‌ق لایانداوه، ئه‌وان كه‌وتوونه‌ته لایه‌ك و دین و شه‌رع و رێنمایی خوای گه‌وره‌ش له لایه‌كی تره. جا ئه‌وانه كه ئه‌و دیدو هه‌ڵوێسته دوژمنكارانه‌یان هه‌یه، به ته‌ئكید نابووت و سه‌رشۆڕ ده‌بن، خوای گه‌وره به قه‌ده‌ری خۆی (كه زانست و وویست و توانایه‌تی) بڕیاری داوه كه ئه‌وانه ببەزێنێت و شكستیان به‌سه‌ردا بهێنێت. ئاوا زه‌لیل دەبن. خوای گه‌وره بڕیاری قه‌ده‌ریی خۆی داوه كه من و پێغه‌مبه‌رانم به ته‌ئكید زاڵ و سه‌ركه‌وتوو ده‌بین، ئه‌مه‌ش شتێك نییه كه‌س له توانایدا هه‌بێت رێی لێ بگرێت، نه‌هێڵێت، یان دوای خات یان بیگۆڕێت. ئه‌مه فه‌رمانی (كن فیكون)ـه . سه‌ركه‌وتن و سه‌روه‌ریی و دەسەڵاتی باڵا بۆ دینه‌كه‌ی خوایەو بەس، بۆ بانگه‌واز و شه‌ریعه‌ت و رێنماییه‌كه‌یه‌تی، بۆ پێغه‌مبه‌ره هه‌ڵبژارده‌كانێتی كه به زانایی و توانایی و دانایی خۆی پشتیوانیان لێ ده‌كات. سه‌ركه‌وتن و سه‌رفرازیی و ته‌مكین بۆ دین و دینداره سه‌رڕاسته‌كانه، عه‌بده خواوویسته‌كان كه بۆ خوا ساغ بوونەتەوەو بۆ دینه‌كه‌ی، بۆ بزاڤی خواناسیی لێبڕاون. ئه‌م سه‌ركه‌وتن و ته‌مكینه هه‌م له دنیادایه، هه‌م له رۆژی دواییدا. ئه‌مانه به‌ڵێنی خوای كارزان و راستگۆن:\n- (بِآيَاتِنَا أَنتُمَا وَمَنِ اتَّبَعَكُمَا الْغَالِبُونَ)القصص/٣٥ واتە: ئێوه‌و هه‌رچی شوێنكه‌وتووتانن به‌به‌ڵگه‌و نیشانی ئێمه سه‌ركه‌وتوو زاڵن.\n- ( الَّذِينَ إِن مَّكَّنَّاهُمْ فِي الأَرْضِ أَقَامُوا الصَّلاةَ وَآتَوُا الزَّكَاةَ وَأَمَرُوا بِالْمَعْرُوفِ وَنَهَوْا عَنِ الْمُنكَرِ وَلِلَّهِ عَاقِبَةُ الأُمُورِ)الحج/٤١ واتە: ئه‌و كه‌سانه‌ی دەسەڵات و سه‌روه‌رییان له‌سه‌ر زه‌وییدا پێده‌به‌خشین نوێژ پیادە دەکەن (ده‌یكه‌نه هۆكاریی خواناسیی ی و خواپه‌رستیی) و پرۆژەی زەکات دادەمەزرێنن ( گه‌یاندنی سامان به موسته‌حه‌ققانی) ئه‌وانه دەسەڵات ده‌كه‌نه مایه‌ی فه‌رمان به چاكه‌وه به‌رهه‌ڵستی له خراپه. چاره‌نووسی هه‌موو كارو بارێكیش ده‌گه‌ڕێته‌وه لای خوای په‌روه‌ردگار.\n- ( إِنَّا لَنَنصُرُ رُسُلَنَا وَالَّذِينَ آمَنُوا فِي الْحَيَاةِ الدُّنْيَا وَيَوْمَ يَقُومُ الأَشْهَادُ)غافر/٥١ واتە: ئێمه نێرراوانی خۆمان و موسوڵمانان هه‌م له دنیادا سه‌ركه‌وتوو ده‌كه‌ین هه‌م له رۆژی دواییدا، كه خه‌لائق زیندو ده‌كرێنه‌وه‌و شاهیدانی خواوویستی دێنه‌وه پێشه‌وه شاهیدیان بۆ ده‌ده‌ن.\nكه‌وابوو ئه‌وه به‌ڵێنی بنبڕی ته‌ئكید لێكراوی خوای به‌دەسەڵاته كه پێغه‌مبه‌ران و شوێنكه‌وتووانیان سه‌ركه‌وتوو ده‌بن. هه‌موو دەسەڵاتی فیرعه‌ون نه‌یتوانی بانگه‌وازی خواوویستی سه‌یدنا موسا سه‌لامی خوای لێ بێ بوه‌ستێنێت، هه‌موو دەسەڵاتی رۆمان نه‌یتوانی بانگه‌وازی خواوویستی سه‌یدنا عیسا سه‌لامی خوای لێ بێ بوه‌ستێنێت. هه‌موو دەسەڵاتی قوڕه‌یش و فارس و رۆم و خاچ په‌رستان و مه‌غۆل و ئیستعمار نه‌یانتوانی بانگه‌وازی خواوویستی سه‌یدنا محمـد صَلَّی اللَّهُ عَلَيْهِ وَسَلَّمَ بوه‌ستێنن. هه‌موو توانای حكومه‌ته مورته‌ده‌كانی دوای ئیستیعمار كه به هه‌زاران زانای پێشەواو بیرمەندو کەسایەتی ئیسلامییان شه‌هید كرد نه‌یانتوانی رێ له رابوونه‌وه‌ی سه‌رده‌می نوێی موسوڵمانان بگرن.. كه‌وابوو ئه‌و به‌ڵێنه‌ی خوای گەورە به دڵنیاییه‌وه راسته‌و حه‌قیقه‌تی ره‌های بێ سنووره: (كَتَبَ اللَّهُ لَأَغْلِبَنَّ أَنَا وَرُسُلِي)\nسه‌رنجده‌ره ئه‌و حه‌قیقه‌ته حاشاهه‌ڵنه‌گره ره‌هایه‌ی له‌و به‌ڵێنه‌دا هاتووه: (إِنَّ الْعَاقِبَةَ لِلْمُتَّقِينَ) هود/٤٩ رسته‌كه به (إِنَّ)ی ته‌ئكید ده‌ستی پێكردووه‌و رسته‌یه‌كی ناو (ئیسمی)یه كه جێگیریی و به‌رده‌وامێتی ده‌گه‌ێنێت. حه‌تمه‌ن چاره‌نووسی گه‌ش و پرشنگدار، ئاسووده‌یی دنیا و قیامه‌ت هه‌ر بۆ دیندارانی سه‌ر ڕاست و ته‌قواكارانی خواوویسته: (فَاصْبِرْ إِنَّ الْعَاقِبَةَ لِلْمُتَّقِينَ)هود/٤٩.\n١- كه دووڕووه‌كان په‌نا ده‌به‌نه به‌ر جووله‌كان كه به هێزو تۆكمه‌یی ناسراو بوون به‌و هیوایه له‌وێ خۆیان و ژیان و به‌رژه‌وه‌ندییه‌كانیان پارێزراو بێت، خوای گه‌وره ئه‌و به‌ڵگه‌نه‌وویسته له ناخی موسوڵماناندا به ئیمانداریی ده‌چه‌سپێنێت كه ئه‌گه‌ر ئه‌وان جولەکە‌یان هه‌یه! ئێوه خوای به دەسەڵات و كارجوانتان هه‌یه. سه‌ره‌نجامی دووڕووو و جوله‌كه‌كانیش نوشوستی و به‌زین و ژێرده‌سته‌یی دەبێت. سه‌ره‌نجامی مه‌ده‌دی خوایی بۆ ئێوه سه‌ركه‌وتن و سه‌رفرازیی و دەسەڵاته. هه‌رواشبوو (ئیمان) زاڵبوو به‌سه‌ر (كوفر)دا و (ته‌وحید) هه‌موو (شیرك)ی ریشه كێش كردو (ئیسلام) بوو به به‌دیلی سروشتی (جاهیلییه‌ت). ئه‌مه په‌یمانی راستی خوای خاوه‌نمانه.\n٢- ئه‌گه‌ر له سه‌رده‌مانێكدا هێزی (كوفرو شیرك و ئیلحاد) له هه‌ندێ كات و شوێندا دەسەڵات بگرنه ده‌ست، ئه‌وه گومانی تێدا نییه كه ئەوە سه‌ركه‌وتنی سه‌ربازیی و تەكنۆلۆژییه، نه‌ك سه‌ركه‌وتنی دین و دیدو عه‌قیده‌ی جه‌نگیی. سه‌یری دڵڕه‌قی كۆمۆنیزم له سۆڤیه‌ت (شوره‌وی) كه له‌ماوه‌ی (١٩١٧-١٩٤١) بڕی (٢٢ملێون) موسوڵمانیان كوشت. ئێستاش روسیا به هه‌موو توانای سه‌ربازی خۆیه‌وه‌و به دەسەڵات و حوكم و پاره‌وه نه‌یتوانی دیندارێتی خه‌ڵكی چیچان له‌ناو به‌رێت، كه له‌ناو ووڵاته‌كه‌یاندا كه‌متر له ملێونێك كه‌سن. شه‌رێكی بێ ئامانیشیان كرایه سه‌ر، كه هه‌ر سێ خوله‌ك و سارووخێك له گرۆزنی پایته‌ختی ده‌دا. ئه‌و هه‌موو ئیلحاده‌ی ماركس و لینین و ستالین چووه سه‌ره‌نوێلكی مێژووه‌و ئه‌و ئیسلامه مه‌زنه له ناو ئه‌و عه‌جه‌مه نه‌خوێنداواره سۆفیانه‌دا هه‌ر مایه‌وه!.\n٣- موسوڵمان له‌گه‌ڵ به‌ڵێنی خوای گه‌وره‌دا وه‌كو حه‌قیقه‌ته ڕه‌ها بێ سنوره‌كانی تری مامه‌ڵه ده‌كات. له هێزو توانای خوای گه‌وره دڵنیایه، به هه‌مان شێوه‌ش له قه‌ول و به‌ڵێنی خوای راستگۆ دڵنیایه. ئه‌گه‌ر چی له هه‌ندێ واقیعی بچووكدا یان له كات و شوێنی سنورداریشدا موسوڵمانان تێیدا لاوازو بێ دەسەڵاتیش بكه‌ون. بەڵام سه‌ره‌نجامی ململانێ فیكرییه‌كه گرنگه. ئێستا وا زیاتر له ده ساڵه شه‌ڕی دژ به ئیسلام كه به ناوی شه‌ڕی تیرۆره‌وه‌یه له (١٦٥)ده‌وڵه‌تدا بۆته ره‌سمی و شه‌ڕی سوپاو موخابه‌رات و سیاسه‌ت و ئابوریی و میدیاكانیانه، به‌رامبه‌ر به كۆمه‌ڵه موسوڵمانی په‌رته‌وازه‌و بێ په‌نا! بەڵام كێ شكستی هێناوه؟ ئه‌مریكاو ناتۆ یان تاڵیبان؟ ئه‌م هه‌موو شه‌ڕه سه‌خته سه‌ربازیی و موخابه‌راتی و سیاسی و میدیایی و ئابوریی و کۆمەڵایەتییه (عه‌زلكردنی داعیه‌كانی ئیسلام) ئه‌م هه‌موو پلان و پیلانه گڵاوه كه به یه‌كێكیان ده‌ڵێن (ووشك كردنی سه‌رچاوه‌ی ئیسلامیه‌كان) ! له ئاڕاسته‌و ده‌ركه‌وتن و ئابوریی، هه‌موو جۆرو شێوازو چۆنیه‌تیه‌ك له ماوه‌ی ئه‌م دوو سه‌د ساڵه‌دا له موسوڵماندا تاقیكرایه‌وه، بەڵام ئه‌وه‌ش ئه‌نجامه‌كه‌یه كه ١٣ ملێون كه‌سی میسری (محمـد مورسی) یه‌كی ئیخوانی حافز قورئانیان به سه‌رۆك هه‌ڵبژاردووه!.


تەنها لە دوای 1 ڕۆژ لە بەردەستکردنی، ژمارەی بەژداربووانی خزمەتگوزاری پەخشکەری +Disney گەیشتە سەروو 10 ملیۆن – کەی ئای تی ئێن\nئەمڕۆ لە مێژووی تەکنەلۆژیادا (23\_2)\nلە ماوەی 10 ساڵدا سامسۆنگ 2 ملیار مۆبایلی گالەکسی فرۆشتووە\nهەواڵ 13, تشرینی دووه‌م 2019\nدوێنێ کۆمپانیای The Walt Disney خزمەتگوزاری پەخشکەری +Disney ڕاگەیاند، ئەو خزمەتگوزارییەی بۆ چەند مانگێک هەوادارانی چاوەڕێی بەردەستکردنی بوون، تەنها لە دوای 1 ڕۆژ لە بەردەستکردنی، ئێستا خاوەن ملیۆنان بەژداربووە.\nئەمڕۆ کۆمپانیای Disney لە بڵاوکراوەیەکدا ڕایگەیاند کە خزمەتگوزاری پەخشکەری +Disney لە دوای تێپەڕبوونی 1 ڕۆژ بەسەر بەردەستبوونیدا، بووە خاوەن زیاتر لە 10 ملیۆن بەژداربوو. بێگومان، ئەمە چاوەڕوان نەکراوە، چونکە زۆرێک لە شیکەرەوەکان پێشبینییان دەکرد تاوەکو کۆتاییەکانی ئەمساڵ، ژمارەی بەژداربووانی خزمەتگوزارییەکە بگات بە 8 ملیۆن بەژداربوو. بەڵام Disney سنووری پێشبینییەکانی لەو ماوە کەمەدا تێکشکاند.\nبێگومان، مەرج نییە ئەو 10 ملیۆن بەژداربووەی ئێستای خزمەتگوزارییەکە بۆ هەمیشەیی بەژداربوون لە نێو خزمەتگوزارییەکەدا بهێڵنەوە، چونکە خزمەتگوزارییەکە 7 ڕۆژی بە خۆڕایی دەدات بە بەژداربووان بە مەبەستی تاقیکردنەوەی خزمەتگوزارییەکە.\nخزمەتگوزاری +Disney خزمەتگوزارییەکەی پەخشکەرە و تایبەتە بە سەیرکردنی فیلم و زنجیرە نوێیە جیهانییەکان، لە نێو خزمەتگوزارییەکەدا زیاتر لە 500 فیلمی جۆراوجۆر و زیاتر لە 7,500 زنجیرەی جۆراوجۆر بوونیان هەن. وە لە داهاتوودا ژمارەی فیلم و زنجیرەکانی نێوی ڕوو لە زیادبوون دەکەن.\nنرخی بەژداریکردن لە خزمەتگوزاری +Disney ـدا، 6.99$ ـە بۆ هەر مانگێک.\nپرسیار؛ تۆ یەکێکیت لە 10 ملیۆن بەژداربووەکەی خزمەتگوزاری +Disney؟\nتاگەکان + Disney The Walt Disney دیزنی


Diplomatic Magazine | نەوەكانی ئاگر و ئاگركەوتنەوەكەی توركیا\nرۆژنامەكە ئاماژە بەوە دەكات، كە ئەو گروپە سەر بە پارتی كرێكارانی كوردستانن، كە ماوەی چوار دەیەیە لەگەڵ حكومەتی توركیا لە جەنگدان، توركیاش پەكەكە بە پارتێكی " تیرۆرستی" ناوزەند دەكات.\nرۆژنامەی " یەنی شەفەق"ی توركی، ئەوەش ئاشكرا دەكات، كە گروپەكە بەشێوەیەكی بەربڵاو ڕێكخراوێكی ناسراو نین، بەڵام بەرپرسن لە كەوتنەوەی ئەم ئاگرەی ئێستا كە زۆرینەی دارستانەكانی كەنارە ئاوییەكانی باشوری رۆژئاوای وڵاتی گرتۆتەوە.\nرۆژنامەكە باس لە بەیاننامەیەكی رێكخراوەكە دەكات كە ڕایگەیاندووە\n" حكومەتی توركیا لە زمانی دیكە تێناگات، بۆیە ویستمان بە ئاگر ناچاری بكەین".\nهەر لەو چوارچێوەیەدا، تۆڕێكی حكومی باس لەوە دەكەن، كە چەندین لایەنی ئەمنی توانیویانە ڕێگری لە ئاگر كەوتنەوەی دیكە بكەن، كە گروپەكە بە نیازبوون ئەنجامی بدەن، وەك لە ناوچەی " پۆلۆ" لە نزیك ئەستەنبوڵ، هەروەها لە نزیك بنكەیەكی سەربازی لە ویلایەتی ئەزمیر، لە باشوری رۆژئاوای توركیا.\nپێشتریش ڕەجەب تەیب ئەردۆگان سەرۆك كۆماری توركیا، گومانی خۆی نیشاندا كە گروپێك لە پشت كەوتنەوەی ئاگرەكەوە بن، بۆیە داوای لە دەزگا ئەمنی و هەواڵگرییەكان كرد،بە پەلە بەدواداچوون بۆ هۆكارەكەی بكەن، هەروەها هەڕەشەی جدیشی لەهەر لایەك كرد، كە هۆكاری كەوتنەوەكەی ئاگرەكە بێت.\nگومان لە تۆمەتەكان هەیە:\nبەڵام چاودێران و رۆژنامەنوسان، گومانیان لە ڕأپۆرتی رۆژنامە توركیەكە هەیە، میهران جوجوك میدیاكاری توركیا لە لێدوانێكیدا بۆ ماڵپەڕی " سكای نیوز" رایگەیاند، "ئەو زانیاریانەی كە لە رۆژنامەكەدا هاتووە، هیچ ڕاستیەكی تێدا نیە،چونكە هیچ بەڵگە و دۆكۆمێنتێكی ڕاستەقینەی لەخۆ نەگرتوە، تەنها ئەوە نەبێت كە بانگەشەی ئەوە دەكات، بەیاننامەیەكی ڕێكخراوەكەی دەست كەوتووە، كە بەرپرسیارێتی خۆیان لەكەوتنەوەكەی ئاگرە ڕادەگەیەنن".\nدەشڵێت:"بلاو كردنەوەی ئەو بەیاننامەیە پێویستی بە لێكۆڵینەوەی زیاتر هەیە، بۆ ئەوەی لە ڕاستی و دروستی دڵنیابینەوە،هەروەها رۆژنامەكە ناوی هیچ كەس و لایەنێكی نەهێناوە، كە بەیاننامەكەی لێوەرگرتوە، هەرچی باس كراوە، بكەر نادیارە،بەڵام تاكە شت كە دیار بێت،ئەوەیە ئەو رۆژنامەیە دیارە كە لە سیاسەتی كیوە نزیكە".\nئەوەی رۆژنامە توركیەكە بڵاوی كردۆتەوە، جۆرێك لە حیكایەت و چیرۆك و قسەی لە خۆی گرتوە، كە زیاتر لەو كەسانەوە دەیبیستین كە شارەزایەكی ئەوتۆیان نیە، هەمووی بە پێی " بۆچوونی خۆی" بڵاو كردۆتەوە.\nرۆژنامەیەكی دیكەی نزیك لە پارتی داد و گەشەی ڕەجەب تەیب ئەردۆگان، دەڵێت:" نەوەكانی ئاگر، پێشتریش لە وەرزی بەهاردا چەندین شوێنی دیكەیان ئاگر تێبەرداوە، وەك پرد و شوێنی گشتی و پیشەسازی ئۆتۆمبێا و گەنجینەكانیان و كۆمپانیاكانی ئاسن".\nرۆژنامەكە، ئاماژە بەوەش دەكات كە" ڕێكخراوەكە پێیان وایە ئەو كۆمپانیایانە، پارە و خەرجی سوپای توركیا لە شەڕی دژ بە پەكەكە دابین دەكەن".\nئەوەی جێگای سەرنجە، ئەوەیە كە جگە لە رۆژنامەكانی نزیك لە پارتی داد و گەشەی توركیا، هیچ ڕۆژنامەیەكی دیكە باس لە تۆمەتباركردنی ئەو گروپە ناكەن، كە وەك خۆیان دەڵێن سەر بە پارتی كرێكارانی كوردستانن.\nبۆ پەردە پۆشكردنە:\nلە چەند رۆژی ڕابردوودا، هێز و كەسایەتیە توركیەكان، گومانی خۆیان لە قسەكانی سەرۆكی توركیا نیشاندا و ئاماژەیان بەوە كرد، ئەو تۆمەتانەی سەرۆكی وڵات بۆ ئەوەیە كە شكستی حكومەتەكەی دادو گەشەی لە كۆنترۆڵ كردنی ئاگرەكە پەردە پۆش بكات،هەروەها نیشانی دا كە دەزگای بەرگری شارستانی لاوازە، كە داوای هاوكاری لە هێزە سەربازی و ئەمنیەكان كرد، بۆ ئەوەی هاریكاری بكەن لە كۆنترۆڵ كردنی ئاگرەكە.\nوەلی ئۆزمۆج توێژەری كۆمەڵایەتی توركیا، مەترسی خۆی لەو تۆمەتانە نیشاندا، كە دەبێتە هۆی هەڵگیرسانی جەنگی نەتەوەیی لە نێوان تورك و كوردا، ئاماژەی بەوەش كرد، كە" پیش هەفتەیەك لەمەوبەر حەوت كەسی كورد بەدەستی نەتەوە پەرستە توركەكان كوژران".\nئاماژەی بەوەش كرد، كە كێشەكە لە ناو تۆڕە كۆمەڵایەتی و كاردانەوەكان پەنگ دەخواتەوە، لە میانەی ئەو تۆمەتانە بۆمان دەردەكەوێت، كە ڕق و تۆڵە لە نێو كۆمەڵگە ناوخۆییەكەی توركیادا چەند زۆرە، بەتایبەت كە هەواڵێكی وا نا ڕاست بڵاو دەكرێتەوە، رق لەلایەن توركەكانەوە دژ بە كورد زیاد دەكات.\nلە كۆتایشدا دەڵێت:" ئەو تۆمەتانە وا نیشاندەدرێت كە كۆمەڵەیەكی سیاسی یان ڕێكخراوێكی تاوانكاری ئەنجامی دابێت،بەڵام لە ئەنجامدا ئەوەیە كە كورد لە پشت ئەو تاوانەوەن، زۆرینەی نەتەوە پەرستە توركەكان بەو شێوەیە لەو تۆمەتە دەگەن".


◄ Sonuç: Found 248, page 1 of 25 Items per page: 🗐 1 🗐 5 🗐 10 🗐 25 🗐 50 🗐 100\n📖 (ئاپۆ) ناوەکەی تری (ئاشتی) Kısa tanım\n📅 Da eklendi Sep 18 2019 2:08PM\n👁 Bu başlık 1,628 defa görüntülendi\nئاشتی مەقامی هەرە باڵای ئاگایی ئینسانە، ئەوەی بگات [ Daha... 👁] ✖ ✖ 0 2 ✔ 99% ✍ N.I. 18-9-2019 14:08:39\n📖 (نا)ی ناڕق (ئا)ی ناکۆیلەیی Kısa tanım\n📅 Da eklendi Sep 20 2019 5:30PM\n👁 Bu başlık 1,464 defa görüntülendi\n- ڕقی سیاسی تایبەت نیە بە هەنێکمان، هەموومان پێکەو [ Daha... 👁] ✖ ✖ 0 2 ✔ 99% ✍ N.I. 20-9-2019 17:30:30\n📖 (یەک) وەکو لەمپەڕ Kısa tanım\n📅 Da eklendi Sep 20 2019 12:23AM\n👁 Bu başlık 1,562 defa görüntülendi\n- هەموو سەرکردەکان لەناو (تەقدیس)دا زەخم و عیلاقن، [ Daha... 👁] ✖ ✖ 0 2 ✔ 99% ✍ N.I. 20-9-2019 0:23:10\n📕 100 ساڵ لەگەڵ عەلی وەردی Kütüphane\n📅 Da eklendi Mar 9 2019 1:47PM\nنووسینی: محەمەد عیسا خاقانی وەرگێڕانی: فەیسەڵ خلی [ Daha... 👁] 📕 ✖ 0 0 ✔ 99% ✍ Z.S. 9-3-2019 13:47:37\n📕 A “Revolutionary” Kurdish Mullah from Turkey: Mehmed Emin Bozarslan and His Intellectual Evolution Kütüphane\n📅 Da eklendi Feb 1 2012 12:56PM\n👁 Bu başlık 25,013 defa görüntülendi\nAuthor : Metin Yuksel [ Daha... 👁] ✖ 📕 ✖ 0 0 ✔ 84% ✍ R.S. 1-2-2012 12:56:13\n📕 Anthologie de la poésie populaire kurde Kütüphane\n📅 Da eklendi Dec 24 2013 11:39AM\n👁 Bu başlık 6,067 defa görüntülendi\nGérard Chaliand L'Aube 1997, Paris ISBN: 2-234- [ Daha... 👁] ✖ ✖ 0 0 ✖ 56% ✍ B.J. 24-12-2013 11:39:56\n📕 Bêexlaq Kütüphane\n📅 Da eklendi Jan 20 2020 11:00AM\n👁 Bu başlık 499 defa görüntülendi\nEşq îluzyonek e; du kes dikevinê û Hîçek jê derdik [ Daha... 👁] ✖ ✖ 1 1 ✔ 86% ✍ J.O.E. 20-1-2020 11:00:38\n📕 çand û civakê Kütüphane\n📅 Da eklendi Oct 24 2020 12:09AM\n👁 Bu başlık 117 defa görüntülendi\nnivîskar: Abdusamet Yigit [ Daha... 👁] 📕 ✖ 0 1 ✔ 99% ✍ J.O.E. 24-10-2020 0:09:22\n📖 Death threats every day for woman behind new liberal mosque Kısa tanım\n📅 Da eklendi Sep 30 2019 1:02AM\n👁 Bu başlık 1,068 defa görüntülendi\nBERLIN - The opening of a new mosque this month in [ Daha... 👁] ✖ ✖ 1 2 ✔ 99% ✍ N.I. 30-9-2019 1:02:24


گۆمە شڵەقاوەکەی ڕۆژهەڵاتی ناوەڕاست و یارییەکەی ئەردۆغان - ماکرۆن\nلە گەرمەی ململانێی وڵاتە زلهێزەکان لە گۆڕەپانێکی پڕ کێشە و گرفت بە ناوی ڕۆژهەڵاتی ناوەڕاست کە زیاتر شەڕی وزە و دەستڕۆیشتووییە، ئاڵۆزییەکان لە ڕۆژهەڵاتی دەریای ناوەڕاستیش گەیشتووەتە لوتکە. ململانێی نێوان تورکیا و یۆنان پێی ناوەتە قۆناغێکی نوێ کە ڕەنگە بەرەو پێکدادانێکی سنورداریش ببرێت، هاوکات فەرەنسا لە لیبیاوە چاوی بڕیوەتە لوبنان و عێراق و وڵاتانی ئەورووپیش هەوڵ دەدەن لە بەرامبەر پاوانخوازییە سەربازییەکانی تورکیا و ئەردۆغان هەڵوێستی خۆیان یەکبخەن.\nئەم هەموو خاڵە گرنگەش بێ گومان هاوکێشەیەکی نوێی هێز و دەستڕۆیشتوویی لە ڕۆژهەڵاتی ناوەڕاست دادەڕێژێت، هەر بۆیە واشنتن لە هەوڵی ئەوەدایە کە ڕووسیا لەم کەلێنەی ئێستای نێوان وڵاتانی ئەورووپی و ئەمریکا لە پێناو بەرژەوەندییەکانی خۆی کەڵک وەرنەگرێت.\nچەندین هەفتە دەبێت کە ئاڵۆزییەکانی نێوان تورکیا و یۆنان ڕووی لە هەڵکشان کردووە و ئەمەش بووەتە هۆی نیگەرانی وڵاتانی ئەورووپی. تورکیا لە گەڵ قوبرس و لە لیبیاش کێشەی ناوەتەوە، ئەویش لە کاتێکدا کە وڵاتانی ئەورووپی لە بەرامبەر ئەم ملهوڕی و پاوانخوازییەی ئەردۆغان و ئەنکەرە خاوەن یەک هەڵوێست نین.\nدۆخەکە بۆ تورکیا هێندە لەبار نییە، ئەم وڵاتە لەم هەموو گۆڕانکارییەدا تەنیا هاوپەیمانێکی بچووکی هەیە بە ناوی حکومەتی یەکڕیزی نیشتمانی لە لیبیا، ئەمەش لە کاتێکدایە کە چەشنێک هاوپەیمانی لە نێوان یۆنان، قوبرس، میسر و ئیسرائیل بە پاڵپشتی فەرەنسا دەبینرێت.\nبە پێی ئەم پەراوێزکەوتنە سیاسییەی ئەردۆغان و قەیرانی دارایی تورکیا، هاوکێشەی هێز لە دەریای ناوەڕاست، بەم ڕۆڵە چالاکەی فەرەنسا، کۆدەنگی وڵاتانی ئەورووپی و بێدەنگی ڕووسیا و ئەمریکا بەرەو گۆڕانکاری دەڕوات.\nبە بۆچوونی ئەردۆغان، بەم بێ هەڵوێستییەی واشنتن و لە ڕێگای پەیوەندی نزیکەوە لە گەڵ دوناڵد ترەمپ، ئەنکەرە دەتوانێت ڕێکەوتنێک هاوشێوەی ڕێکەوتنەکەی ئاستانەی تایبەت بە سوریا بە هاوکاری ڤلادیمیر پوتین سەبارەت بە لیبیاش جێبەجێ بکات و بەم شێوازە سیاسەتەکانی بەرامبەر بە یۆنان و قوبرس بباتە پێشەوە بەڵام هاتنەپێشەوەی میسر و پرۆژە ئابورییەکەی سیسی، خەونەکانی ئەردۆغانی بەتاڵ کرد، بەدەر لەمەش پاڵپشتی ڕاستەوخۆ و ڕاشکاوانەی فەرەنسا لە یۆنان کێشەی زیاتری خستووەتە بەردەم سەرۆک کۆماری تورکیا، ئیمانۆیل مەکرۆن ئەوەی پیشانداوە کە دەیەوێت ڕێگری لە سەرکێشییەکانی ئەردۆغان بکات، بە ڕادەیەک کە بە بۆچوونی شارەزایانی سیاسی، سەردانەکەی ماکرۆن بۆ لوبنان و عێراق دەکەوێتە چوارچێوەی ململانێکانی نێوان فەرەنسا و تورکیا لە ناوچەی ڕۆژهەڵاتی ناوەڕاست.\nگومان لەوەدا نییە کە ئەم هاتنەپێشەوەی فەرەنسا بەرەو لوبنان و عێراق، پیشاندەری شەڕە بەردەوامەکەی وزە و سامانەکانی ڕۆژهەڵاتی ناوەڕاستە لە لایەن وڵاتانی زلهێزی جیهانەوە.\nبەم هەلومەرجەی ئێستای ڕۆژهەڵاتی ناوەڕاستەوە دەتوانین بڵێین کە موڵەتی هەڵگیرسانی شەڕی تورکیا – یۆنان یان بەرەنگاربوونەوەی فەرەنسا – تورکیا و میسر – تورکیا دژوار دەبێت، لە بەر ئەوەی کە ئەم بەرەنگاربوونەوە و شەڕانە دەتوانێت کۆنتڕۆڵکردنیان ئەستەم بێت و چارەنووسی ناوچەکە بەرەو هەڵدێری زیاتر ببات. بەڵام ڕاستییەکە ئەوەیە کە ئەردۆغان هەوڵی زیندووکردنەوەی ئیمپراتۆریەتی عوسمانی نوێ دەدات و مەکرۆنیش پلانی گەڕانەوەی ڕۆڵی جارانی یەکێتی ئەورووپای هەیە. بێ گومان ئێرانیش لە ناوچەکە لە بەرامبەر هەوڵەکانی تورکیا قسەی دەبێت و ئەمریکاش ڕێگری لەوە دەکات ئەورووپا پلەی یەکەمی هێز و دەستڕۆیشتوویی لە ناوچەکە لە دەست بستێنێت.\nگرنگترین بەرهەمی ۳۱ی ئاب بۆ ئێمەی کورد ئەوەیە کە لە وشەی خیانەت تێگەیشتین..


بەرنامەی ناوکەیی رژیم بابەتێکی گرینگی سەردانی نەفتالی بێنت بۆ روسیە سازمانی خه‌بات کوردستانی ئێران\nبەرنامەی ناوکەیی رژیم بابەتێکی گرینگی سەردانی نەفتالی بێنت بۆ روسیە\nنەفتالی بێنت سەرۆک وەزیری ئیڕاییل حەفتەی داهاتوو لەگەڵ پوتین کۆدەبێتەوەو بەرنامەی ناوکەیی رژیم بابەتێکی گرینگی ئەو سەردانە دەبێ.\nئۆفیسی سەرۆک وەزیرانی ئیسڕاییل ڕایگەیاند کە حەفتەی داهاتوو نەفتالی بێنت سەرۆک وەزیرانی ئیسراییل و ویلادیمێر پوتین سەرۆکی ڕووسیا لە سووچی لەسەر بابەتی بەرنامەناوکەییەکەی ڕژیمی ئێران کۆدەبێتەو. بەپێی ڕاگەیەندراوی ئۆفیسی سەرۆک وەزیرانی ئیسرائیل، ئەم چاوپێکەوتنە ڕۆژی 22ی ڕەزبەر و لەسەر دەعوەتی ویلادیمێر پوتین ڕێک خراوە.\nبێنت هەروەها پێشتر ئاماژەی بەوە دابوو ئەگەر ڕژیمی ئێران بەڵێنەکانی لە بەرانبەر ئاژانسی وزەی ئەتۆم جێبەجێ نەکا ئێمە ناوستین.\nهیوادارم کە کۆمەڵگەی نێو دەوڵەتی ڕژیمی ئێران بە بەرپرس بزانن و ئەم بابەتە پێشکەش بە ئەنجومەنی ئاسایش بکەن، ئەمە ڕێگایەکی ئاشتیخوازانەیە بەڵام رێگەگەلی دیکەش بۆ چارسەری ئەم بابەتە هەیە.\nئەم ڕەوشە دروستە و من لە حەفتە و مانگەکانی داهاتوو بەدواداچوون بۆ ئەم بابەتە دەکەم.\nهەر لەسەر ئەم بابەتە یائیر لاپید، وەزیری دەرەوەی ئیسراییل، پێشتر لە بەڕێوەچوونی کۆنفڕانسێکی هاوبەش لەگەڵ هاوتا ڕووسیەکەی وتی کە وڵاتەکەی نەتەنیا ڕێگەی دەست پێڕاگەیشتنی چەکی ناوکەیی بەڕژیمی ئێران نادات، بەڵکوو تەنانەت ڕێگە نادات ڕژیمی ئێران بیر لە دروست کردنی چەکی ناوکەیی بکاتەوە.\nوەزیری دەروەی ئیسراییل هەروەها لە قسەکانیدا ئاماژەی بەوە دا کە دەبێت جیهان بەهەر نرخێک بێ پێش بە ناوکەیی بوونی ڕژیم بگرێ.\nڕێکه‌وت: 2021-10-13 09:56:59


دوو پێشمەرگەى بەدیلگیراوى حدکا لەسێدارە دران | AvaToday\nدوو پێشمەرگەى بەدیلگیراوى حدکا لەسێدارە دران\nلە ماوەى ڕۆژێکدا ٢١ کەس لە کوردانى ئۆپزسیۆن و دژبەرى کۆمارى ئیسلامى شەهید و لەسێدارە دراون\nئەو دوو پێشمەرگەیە لە شەڕەکەى ناوچەى کێلەشین بە دیلى کەوتبوونە دەست کۆمارى ئیسلامى\nposted onSeptember 9, 2018\nئەوڕۆ ١٨ی خەرمانان حیزبی دیموکراتی کوردستانی ئێران (حدکا) لە ڕاگەیێندراوێکدا باسی لەوە کردووە کە دوو پێشمەرگەیان کە لە شەڕەکەی کێلەشین بە دیل کەوتبوونە دەستی هێزەکانی سوپای پاسداران، شەهید کراون.\nڕێکەوتی ١٩ لەسەر ٢٠ی مانگی گەلاوێژ، تێکهەڵچون لە نێوان دەستەیەک لە پێشمەرگەکانی حدکا و سوپای پاسداران لە ناوچەی کێلەشینی شنۆ بووە هۆی شەهیدبوونی ٦ کەس لە پێشمەرگەکانی حیزبی دیموکراتی کوردستانی ئێران و چەند ئەندامێکی سوپای پاسداران لەو شەڕەدا کوژران.\nهەر لەو شەڕەدا دوو پێشمەرگەی حدکا بە ناوەکانی ئەحەد شەباب خەڵکی مەهاباد و ناسر عەزیزی خەڵکی شنۆ بە برینداری کەوتبوونە دەست هێزەکانی سوپای پاسداران و بە پێی ڕاگەیێندراوی حدکا "هاوکات لەگەڵ هێرشی مووشەکی بۆ سەر بنکە و بارەگای دیموکراتەکان و لەسێدارەدانی سێ بەندکراوی سیاسی مەحکوم بە ئێعدامی کورد لە رۆژی ١٧ی خەرمانان، ئەو دوو پێشمەرگەیەى حدکاش شەهید کراون".\nئەمە لە کاتێکدایە کە سوپاى پاسدارانى کۆمارى ئیسلامی دوێنێ کاتژمێر ١٠:٤٥ بەرەبەیانی ڕۆژی شەممە ٨ خەرمانان، بارەگاى هەردوو حیزبی دیموکراتی کوردستانی ئێران (حدکا) و حیزبی دیموکراتی کوردستان (حدک)ى لە قەزاى شارى کۆیەى سەر بە پارێزگاى هەولێر مووشەکباران کرد و لە ئەنجامدا ١٦ پێشمەرگەى هەردوو حیزب (١٤ پێشمەرگە لە حدک و ٢ پێشمەرگە لە حدکا) شەهید بوون کە 4 ئەندامی سەرکردایەتی حدکیان تێدایە بە بەناوەکانی "سوهەیلا قادری، هاشم عەزیزی، ڕەحمان پیرۆتیو ئیبراهیم زیوەیی" شەهید بوون و زیاتر لە 35 کەسی دیکەش بریندار بوون کە "مستەفا مەولوودی سکرتێری ئێستاى حدک و خالید عەزیزی سکرتێری پێشووى ئەم حزبەى تێدایە.


هاتنی كازمی بۆ هەرێمی كوردستان روداوێکی گەورەنیە\nكێشە هەلواسراوەكانی نیوان هەولێرو بەغدا تارادەیەكی زۆر بەودەسەلاتەی سەرەك وەزیران لە عیراقدا هەیەتی، بەردەوام لەژێر رەحمەتی دەسەلاتی سەرەك وەزیرانی عیراقی ئیتیحادیدا توشی چەقبەستن و هەلواسران هاتون . چونكە سەرەك وەزیر لە عیراقدا لە سەر ئاستی حكومەتی ئیتیحادی خاوەنی دەسەلاتی بریاری سیاسی و دارایی و كارگێریە. ئەوكێشە هەلواسراوانەش چ ئەوەی پەیوەستە بە مادەی 140 و چە ئەوەی پەیوەستە بە شەراكەتی سیاسی و چە ئەوەی پەیوەندی بە شایستە داراییەكانی هەرێمی كوردستانەوە هەیە ، بەهۆی عینادی سەرەك وەزیرە یەك لە دوای یەكەكانەوە كە دوای پەسندی دەستوری 2005 هاتونە سەر كورسی دەسەلات ، بەردەوام قەوارەی هەرێمی كوردستانیان لەرێگەی خۆدزینەوە لە و پابەندیە دەستوریانە لە قالبی شۆڤینی خۆیان داوە ، كە خودی دەستوری 2005 دەرهەق بە مافە سیاسی و ئەرزی و داراییەكانی هەریمی كوردستان بەسەر سەرەك وەزیرانیدا دەسەپێنێت.\nهەمیشەش كورد یان سونە كۆششی سیاسی و پەرلەمانی ئەوە دەكەن كە سەرەك وەزیران لەو كەسانەبێت كە پابەندیەدەستوریەكانی ئەو دوپێكهاتەیە وەك خۆی جێبەجێبكات . لە ئێستادا كە كازمی هاتوەتە سەر تەختی شانۆی سیاسی عیراق ، كە یەكێكە لەو پیاوە سیاسیانەی زۆرترین تێگەیشتنی بۆ كێشەی كورد هەیە و پتر گوێلەمستی ئەمریكایە تا ئیران و توركیا ، لە ناو سیاسیە كانی هەموو پێكهاتەكانی عیراقیشدا بەتین ترین پەیوەندی لەگەل سەرەك كۆمار هەیەو وەك راگەیاندنەكان باس دەكەن بە نەخشەی سەرۆك كۆمار بوەتە سەرەك وەزیر . كەوابێ زۆرترین بوار بۆ ئەو سەرەك وەزیرە رەخساوە تا بەرامبەر هەریم پابەندێتیە دەستوریەكان جێبەجێبكات.\nهاتنی كازمی بۆ هەرێم دەبوو بۆ راگەیاندنی مژدەی دەركردن یان كاركردن بێت بۆ كرانەوەی عیراقی سایەیكازمی -وەك بژاردە سیاسیەكەی سەرەك كۆمار – دەرهەق بە كێشەو پرسە هەڵواسراوە دەستوریەكانی نیوان هەولێرو بەغدا . بەلام كازمی هیچ هەنگاوێكی كردەیی یان ئیمزایەكی لەكوردستان و لە مێرگەپانەكەی سەرەك كۆمار فرێنەدا.\nكەواتە حەقمانە هاتنی كازمی وەك كاراكتەری نەخشەی ئەو سیاسیانە لێكبدەینەوە كە بیانەوێ لەدەروازەی كازمی و گەندەلیەسیاسی و دارایی و كارگێریەكانی سیستمی سیاسی هەرێمی كوردستانەوە ، بازارێكی سیاسی بۆخۆیان گەرمبكەنەوەو خۆیان وەك مەرجەعی هەموو سەركردەی حیزبەكانی سلێمانی لەبەردەم كازمی و رای گشتی عیراق و كوردستاندا نمایش بكەن . پێدەچێت بەدیقەتەوە نەخشەو پلانی ئەو سەفەرەی كازمی دارێژرابێت ، هەربۆیە پێدەچێت پێی وترابێت لە پێشەوە برۆهەولیرو سێ مەرجەعەكەی هەولێر ببینە بۆ پیشاندانی دۆستایەتی لەگەلیاندا و ئنجا بچۆرە دەروازەی ئیبراهیم خەلیل تا بۆ رای گشتی عەرەبی شیعە و جەماوەرو سەركردایەتی یەكێتیش بلێی تەلیسمی رەمزو سەرچاوەی داهاتی زۆنەكەی پارتی لەمەودوا لەژێر رەحمەتی بەغدادایەو پارتی لەبەر چاوی ئەوانە بەبچوكی پیشان بدات.\nلەملاشەوە ویستراوە پیشانی كازمی و رای گشتی عیراق بدرێ كە تەنها مێرگەپان ناوەندی بریاری زۆنی سەوزە.\nلەولاشەوە ویستراوە بە پارتی بوترێ كە مێرگەپان دان دەنێ بەمەرجەعیەتی سەری رەشدا ، بەلام زۆنی سەوز لەمەودوا میرگەپانە ، نەقەلاچوالان و دەباشان، ئەگەر ئەوە نیازو مەرامی سیاسی هێنانی كازمی نەبێت ، ئایا نەدەكرا ئەو لیدوانانەی كازمی لە كۆشكی كومار و لە ناوچەی سەوز درابان ؟! لەكاتێكدا هیچ كام لە وتەو هەلوێستەكانی كازمی لە هیچكام لە بریاری سیاسی و ئیداری و داراییدا بەرجەستە نەبون ! بۆیە بەرای ئێمە تاكە سودمەنی بنەرەتی لە هاتنی كازمی بۆ هەرێم تەنها بەقازانجی مێرگەپانە بۆ ئەوەی دەروازەیەكی جەماوەری لەسەر ئاستی هەرێمی كوردستان و عیراقدا بدۆزیتەوە تالە ناو كۆشكی كوماردا جارێكی تر چانسی مانەوەی بۆ بمێنێتەوە لەسەر حیسابی كازمی و دەستەوستانی حكومەتی هەرێم لەئاستی قەیرانە داراییە جەرگبرەكەدا و هیچیتر.\nیەكێتی نوێ لە سەردەمی لاهور شیخ جەنگیدا\nكێ وەڵامی ئەم پرسیارە دەداتەوە؟\nئەو پێشمەرگەی ساختەكاری 12/5 گریاندی؟\nنامەیەك بۆ بەریزان مەریوان وریا قانع و عزیز رەووف\nمژدەی بەرهەم صالح لە چارەسەری قەیرانی دارایی دا


باره‌گاى بارزانی وه‌ڵامی وته‌کانى عه‌بادی ده‌داته‌وه\nنووسینگه‌ى ڕاگه‌یاندنى باره‌گاى بارزانی وه‌ڵامى وته‌کانى حه‌یده‌ر عه‌بادی ده‌داته‌وه‌و تیایدا ئاماژه به‌وه‌ده‌کات که عه‌بادى هه‌ندێ قه‌زاوه‌ت و قسه‌ى نابه‌جێى له باره‌ى که‌رکووک و پێشمه‌رگه و گه‌لى کوردستان کردوون، عه‌بادى که‌سێکى بێ وه‌فا بوو به‌رانبه‌ر پێشمه‌رگه و گه‌لى کوردستان. ئه‌گه‌ر پێشمه‌رگه نه‌با که‌سێکى وه‌ک ئه‌و هه‌رگیز چاوى به موسڵ نه‌ده‌که‌وت .\nده‌قى وه‌ڵامه‌که‌ى باره‌گاى بارزانى :\nحه‌یده‌ر عه‌بادى سه‌رۆکى یه‌کێک له کوتله‌کانى ناو ئه‌نجوومه‌نى نوێنه‌رانى عێراق له چاوپێکه‌وتنێکیدا له‌گه‌ڵ ته‌له‌فزیۆنى دیجله که ڕۆژى شه‌ممه ٢٣ـى ٣ـى ٢٠١٩ بڵاوکراوه‌ته‌وه، به‌داخه‌وه هه‌ندێ قه‌زاوه‌ت و قسه‌ى نابه‌جێى له‌باره‌ى که‌رکووک و پێشمه‌رگه و گه‌لى کوردستان خستووته‌ڕوو که مه‌به‌ست لێى تێکدانى ئه‌و که‌شه ئیجابیه‌یه که له‌دواى هه‌ڵبژاردنه‌کانى عێراق له‌نێوان هه‌رێم و به‌غدا هاتووه‌ته ئاراوه و بۆ مه‌رامى تاکه‌که‌سى ئه‌و قسانه‌ى کردووه.\nبۆ هه‌موو لایه‌ک ڕوونه که پێکهاته‌کانى عێراق له هه‌ڵبژاردنه‌کاندا عه‌بادى و هه‌موو ئه‌وانه‌ى تریان سزا دا که به‌نیازى شه‌ڕى ناوخۆ و تێکدانى پێکه‌وه‌ژیان بوون و له به‌رانبه‌ر گه‌لى کوردستان حاقد بوون و پێشێلکاریى ده‌ستوورى و تاوانیان له که‌رکووک و دوز ئه‌نجام دا و له هه‌مانکاتدا گه‌لى کوردستانیش له هه‌ڵبژاردنى پارله‌مانى کوردستاندا پاداشى پێشمه‌رگه و به‌رگریکارانى کوردستانیان دایه‌وه.\nعه‌بادى که‌سێکى بێ وه‌فا بوو به‌رانبه‌ر پێشمه‌رگه و گه‌لى کوردستان. ئه‌گه‌ر پێشمه‌رگه نه‌با که‌سێکى وه‌ک ئه‌و هه‌رگیز چاوى به موسڵ نه‌ده‌که‌وت بۆ ئه‌وه‌ى بتوانێ سه‌رکه‌وتن به‌سه‌ر داعش له موسڵ بۆ خۆى بدزێت و خۆى پێ هه‌ڵکێشێ.\nبه‌لاى گه‌لى کوردستانیش ئه‌و لایه‌نه کوردیانه‌ى عه‌بادى به توندڕه‌و وه‌سفى ده‌کات دڵسۆز و نیشتیمانپه‌روه‌رن و، ئه‌وانه‌ى ته‌نسیقیان له‌گه‌ڵ عه‌بادى کرد ئه‌وان خائین و نیشتیمانفرۆشن. ئه‌وه‌ى به‌لاى ئێمه‌وه گرنگه ڕاى گه‌لى کوردستانه و هه‌ڵسه‌نگاندنى خه‌ڵکى حاقید هیچ به‌هایه‌کى نییه.\nهێزى پێشمه‌رگه‌ى کوردستانیش چۆن خه‌ونى ناحه‌زان و ڕژێمه‌کانى پێشووى له‌گۆێ نا ئه‌وه‌هایش به قاره‌مانێتیى خۆى پیلانه نه‌گریسه‌ى عه‌بادى له‌گۆێ نا و خودى عه‌بادى باشتر له هه‌رکه‌س ده‌زانێ پێشمه‌رگه چیى به‌سه‌ر خۆى و پیلانه‌که‌یدا هێنا..\nده‌بێ هه‌موولایه‌کیش ئه‌وه باش بزانن ئێستا دۆخێکى تر له عێراقدا هاتووه‌ته ئاراوه و ده‌موچاوى حاقد و خۆپه‌رست و یاساشکێن نابێ ڕۆڵیان هه‌بێ. قۆناغى ئێستا قۆناغى به‌رپرسیارێتى و پته‌وکردنى بنه‌ماکانى پێکه‌وه‌ژیان و چه‌سپاندنى شه‌راکه‌ت و ته‌وافوق و ته‌وازونه له عێراقدا.\nنووسینگه‌ى ڕاگه‌یاندنى باره‌گاى بارزانی\n٢٦ـى ٣ـى ٢٠١٩\nبارزانى : هیوادارم نه‌ورۆزى ئه‌مساڵ ببێته ده‌ستپێکێک بۆ ئاسووده‌یى هه‌موو خه‌ڵکى کوردستان\nبارزانى له‌گه‌ڵ شاى ئوردن کۆبۆوه\nناوه‌رۆکى کۆبونه‌وه‌که‌ى بارزانى و وه‌زیرى وزه‌ى ئه‌مه‌ریکا\nبارزانی: نه‌بوونى ده‌ستوور که‌لێنێکى گه‌وره‌یه و ده‌بێ له چوارساڵى داهاتوودا ببینه خاوه‌نى ده‌ستوور


لەبارەی خوێندكارانی 12ی ئامادەیی داوایەك ئاڕاستەی دوو وەزارەت دەكرێت PUKmedia یەکێتیی نیشتمانیی کوردستان\nلەبارەی خوێندكارانی 12ی ئامادەیی داوایەك ئاڕاستەی دوو وەزارەت دەكرێت\nکوردستان 06:48 PM - 2022-05-30\nسەرۆكی یەكێتی مامۆستایانی كوردستان پێشبینی دەكات ئەمساڵیش رێژەیەكی زۆری خوێندكارانی 12ی ئامادەیی بۆ زانكۆوپەیمانگاكان سەربكەون و نمرەی بەرز بەدەستبهێنن، داواش دەكات لە پێناو دووبارە نەبوونەوەی كێشەوگرفتەكانی نمرەو وەرگرتنی خوێندكاران پێویستە هەر لەئێستاوە هەماهەنگی لەنێوان وەزارەتی پەروەردە و خوێندنی باڵا بكرێت و ئامادەكاری بۆ ئەو قۆناغەبكەن.\nعەبدولواحید محەمەد سەرۆكی یەكێتی مامۆستایانی كوردستان بە PUKmediaی راگەیاند: بۆ ئەوەی جارێكی تر گرفتی وەرگرتنی خوێندكارانی 12ی ئامادەیی لە زانكۆو پەیمانگاكانی كوردستان دووبارە نەبێتەوە، پێویستە هەر لە ئێستاوە دیراسەی ئەو بابەتە بكرێت و هەماهەنگی لەنێوان هەردوو وەزارەتی پەروەردەو خوێندنی باڵا هەبێت.\nوتیشی: بەهۆی ئەوەی رێژەی خوێندكارانی 12ی ئامادەیی لەهەرێمی كوردستان زۆرە و چاوەڕاون دەكرێت ئەمساڵیش خوێندكاران نمرەی بەرز بەدەست بهێنن، بۆیە ئەگەر لەئێستاوە بەرنامەو پلانی زانستی دانەندرێت، دوور نیە هەمان گرفتی ساڵی رابردوو دووبارە بێتەوە، دواجار گردبونەوەو خۆپشاندانی ناڕەزایی دەستپێبكاتەوە.\nسەرۆكی یەكێتی مامۆستایانی كوردستان پێشیوابوو: بۆ ئەوەی كێشەی خوێنكارانی ئامادەیی و زانكۆكان لەبنەڕەتەوە چارەسەر بكرێت، پێویستە لەهەرێمی كوردستان ئەنجومەنێك لە سەرۆكایەتی ئەنجومەنی وەزیران بەسەرۆكایەتی جێگری سەرۆكی حكومەت پێكبهێنرێت و هەردوو وەزیری پەروەردەو خوێندنی باڵاو كەسانی شارەزاو پسپۆڕ تێیدا ئەندام بن.\nراشیگەیاند: وەك لەوڵاتەپێشكەوتووەكانیش پەڕەو دەكرێ، دەتوانرێ لەرێگای ئەنجومەنێكی لەو جۆرە سیاسەت و پلانی ساڵانەی پەروەردەو خوێندن دابڕێژرێت، ئەمەش وادەكات وەزارەتەكان و لایەنی پەیوەندار لەیەكتر نزیكبكاتەوە و هەماهەنگیەكان لەنێوان دامەزراوەكانی ئەو بوارە بەهێزتر بێت.